title: Jean-Pierre Léaud

text: Hän esiintyi Antoine Doinelin roolissa François Truffaut'n elokuvissa "400 kepposta" (1959), "Antoine & Colette" (lyhytelokuva, 1962), "Varastettuja suudelmia" (1968), "Nuoripari" (1970) ja "Rakkaus karkuteillä" (1979). Näiden lisäksi Léaud esiintyi muissa rooleissa Truffaut'n elokuvissa "Englantilaiset naiset" (1971) ja "Amerikkalainen yö" (1973).


title: Jean-Pierre Léaud

text: Léaud on nähty myös muiden merkittävien ohjaajien elokuvissa, kuten Jean-Luc Godardin elokuvissa "Hullu Pierrot" (1965), "Maskuliini feminiini" (1966), "Made in USA" (1966), "Kiinatar" (1967), "Week End" (1967), Bernardo Bertoluccin elokuvassa "Viimeinen tango Pariisissa" (1972), Jean Eustachen elokuvassa "Äiti ja huora" (1973) sekä Olivier Assayasin elokuvassa "Irma Vep" (1996).


title: Jean-Pierre Léaud

text: Jean-Pierre Léaud on esiintynyt myös Aki Kaurismäen elokuvissa "I Hired a Contract Killer" (1990) ja "Boheemielämää" (1992). Lisäksi hänellä on rooli Kaurismäen elokuvassa "Le Havre" (2011).


title: Jean-Pierre Léaud

text: Hän on saanut muun muassa Berliinin Hopeisen karhun (1966), Thessalonikin elokuvajuhlien parhaan näyttelijän palkinnon (1996), kunnia-Césarin (2000) sekä Cannesin elokuvajuhlien Fipresci-palkinnon (2001).


title: Kırıkkale

text: Kırıkkale on kaupunki Turkissa, noin 80 kilometriä Ankarasta itään. Se on samannimisen maakunnan pääkaupunki. Vuonna 2000 Kırıkkalessa oli 205 078 asukasta.


title: Kırıkkale

text: Kırıkkaleen perustettiin 1950-luvulla suuret terästuotantolaitokset, joiden ansiosta aikaisempi pikkukylä kasvoi merkittäväksi kaupungiksi. 1960-luvulla kaupunkiin tuli myös kemian teollisuutta. Vuodesta 1992 alkaen siellä on toiminut myös yliopisto.


Kırıkkale


title: Bikaner

text: Bikaner on kaupunki Rajasthanin osavaltiossa Intiassa, vajaat 200 kilometriä Delhistä länteen. Vuonna 2011 siellä oli 647 804 asukasta, mikä teki siitä osavaltion neljänneksi suurimman kaupungin.


title: Bikaner

text:
Bikaner oli aikaisemmin Bikanerin ruhtinaskunnan pääkaupunki. Sen perusti Rao Bika vuonna 1486. Se sijaitsee keskellä Tharin autiomaata, joten lämpötilaolot ovat äärevät (kesällä yli 50 astetta, talvella pakkasta) ja sademäärät vähäiset.
Alueelle 1900-luvulla vedetyt kastelukanavat ovat kuitenkin tehneet alueesta merkittävää maanviljelysseutua, jossa kasvaa sinappia, puuvillaa ja vehnää. Lisäksi seudulla tuotetaan villaa ja louhitaan teollisuusmineraaleja.


title: Jodhpur

text: Jodhpur () on kaupunki Rajasthanin osavaltiossa Intiassa, Tharin autiomaan laidalla. Vuonna 2011 siellä oli 1,03 miljoonaa asukasta, mikä teki siitä osavaltion toiseksi suurimman kaupungin. Kaupungin perusti Rao Jodha vuonna 1459. Sen aiempi nimi on Marwar.


title: Jodhpur

text: Jodhpur on suosittu turistikohde, siellä on paljon historiallisia rakennuksia. Näihin kuuluvat marmorinen Umaid Bhawan palatsi, Mehrangarhin linnoitus, Jaswant Thadan muistomerkki ja Osiyan temppeli. Kaupungissa on omaleimaisia sinisen sävyisiä taloja, jotka on kalkittu indigonsekaisella kalkilla. Aluksi sininen väri erotti bramiinit muista yhteiskuntaluokista, mutta värin sanottiin viilentävän ja karkoittavan kärpäsiä, ja tyyli levisi muidenkin käyttöön. Vanhaa kaupunkia kiertää tukeva kivimuuri.


title: Jodhpur

text: Käsityöt on vielä turismiakin suurempi työllistäjä. Maatalouden päätuotteet alueella ovat vehnä ja chilit.


title: Jodhpur

text: Jodhpurissa on ilmavoimien lentokenttä ja koulutuskeskus, oma yliopisto ja Rajathstanin yliopiston lääketieteellinen yksikkö. Delhiin pääsee yöjunalla (11 h matka)


title: Udaipur

text: Udaipur () on kaupunki Rajasthanin osavaltion eteläosassa Intiassa, 625 kilometriä Mumbaista pohjoiseen. Vuonna 2001 siellä oli 389 438 asukasta, mikä teki siitä osavaltion kuudenneksi suurimman kaupungin. Kaupunki sijaitsee vuoristojärvien rannalla Aravalli-vuorten juurella noin 600 metrin korkeudessa, Tharin aavikon reunalla.


title: Udaipur

text: Udaipur on ollut oman ruhtinaskuntansa pääkaupunki, ja siellä on jäljellä upeita palatseja ja hindutemppeleitä, jotka houkuttavat turisteja. Kaupunki on ympäröity muurilla. Kukkuloiden juurella, keinotekoisen järven rannalla on 1500-luvulla rakennettu maharadžan palatsi. Toinen palatsi, "Järvipalatsi" (jossa kuvattiin osia Octopussy-elokuvasta) on muutettu ylelliseksi hotelliksi.


title: Kota (Intia)

text: Kota () on kaupunki Rajasthanin osavaltiossa Intiassa. Kaupunki on osavaltion kolmanneksi suurin kaupunki asukasluvultaan, siellä asui 694 316 ihmistä vuonna 2001.


title: Kota (Intia)

text: Kaupunki sijaitsee Chambaljoen rannalla, Delhistä Gujaratiin kulkevan reitin varrella. Se on perinteinen kauppapaikka, missä maataloustuotteet, tekstiilit ja metalliesineet ovat vaihtaneet omistajaa.


title: Niko Luoma

text: Niko Luoma ("Mikael Luoma"; s. 20. lokakuuta 1970 Helsinki) on suomalainen valokuvataiteilija.


title: Niko Luoma

text: Luoma on valmistunut Taideteollisesta korkeakoulusta 2003. Hän on opiskellut Yhdysvalloissa Bostonissa School of the Museum of Fine Artsissa 1998 ja New England School of Photographyssa 1995. Hänellä on ollut yksityis- ja yhteisnäyttelyjä Suomessa ja ulkomailla vuodesta 1995, muun muassa Saksassa Galerie Haus Schneiderissa vuodenvaihteessa 2007–2008.


title: Niko Luoma

text: Hänen töitään on julkisissa kokoelmissa muun muassa Suomen ja Ruotsin valtioiden kokoelmissa, Kiasman kokoelmassa, Kourin kokoelmassa, Emil Aaltosen museossa Tampereella, sekä yksityiskokoelmissa Euroopassa ja Yhdysvalloissa. Hän on tehnyt myös levynkansitaidetta, muun muassa Alamaailman vasarat-yhtyeen albumien kuvat ovat Luoman käsialaa.


title: Niko Luoma

text: Hänen kuviaan oli vuonna 2008 Kiasman näyttelyssä "Kuvan jälkeen".


title: Nebelwerfer

text: Nebelwerfer () on saksalainen raketinheitin, joka kehitettiin 1930-luvulla ja jota käytettiin toisessa maailmansodassa erityisesti jalkaväkeä vastaan.


title: Nebelwerfer

text: Ensimmäisessä versiossa Nebelwerfer 41:ssä oli kuusi putkea, joista jokainen ampui 150 mm:n Wurfgranate 41 -raketteja enintään 6 800 metrin päähän. Myöhemmässä versiossa, Nebelwerfer 42:ssa oli 5 kappaletta 210 mm:n putkea, ja sen kantama oli 8 000 metriä. Pienikokoinen ja heikko Nebelwerfer ei vaikuttanut panssaroituihin kohteisiin, joten sitä käytettiin pääasiassa panssaroimattomia ajoneuvoja ja jalkaväkeä vastaan. Rakettien aiheuttama melu ja taivaalle piirtämä ”tulivana” toimivat tehokkaana psykologisena aseena.


title: Nebelwerfer

text: Suomeen hankittiin Saksasta jatkosodan lopulla vuonna 1944 viisitoista kappaletta Nebelwerfer 41:tä, mutta niitä ei ehditty saada rintamakäyttöön jatkosodassa eikä Lapin sodassakaan muun muassa vetäjien puutteen vuoksi. Nykyään näistä viidestätoista Nebelwerferistä on jäljellä enää yksi, ja se on esillä Museo Militariassa Hämeenlinnassa.


title: Tähtisarja – 30 suosikkia (Seitsemän seinähullua veljestä)

text: Tähtisarja – 30 suosikkia on Seitsemän seinähullua veljestä -yhtyeen kokoelmalevy vuodelta 2008. Levy on osa "Tähtisarja – 30 suosikkia" -kokoelmalevysarjaa.


title: Zebrahead (albumi)

text: Zebrahead on samannimisen yhtyeen debyyttialbumi, joka julkaistiin vuonna 1998.


title: Sankt Pauli

text: Sankt Pauli on kaupunginosa Hampurissa Saksassa. Siellä sijaitsee Saksan ehkä tunnetuin katu Reeperbahn, joka on Hampurin yöelämän keskus ja myös punaisten lyhtyjen alue. Sankt Paulin asukasluku on noin 27 000 henkeä (2002). Se sijaitsee aivan Elbe-joen rannalla Hampurin sataman läheisyydessä.


title: Sankt Pauli

text: 1600-luvun alussa alkoi Hampurin lähelle kehittyä esikaupunkiasutusta alueelle, jota kutsuttiin nimellä "Hamburger Berg". Se sijaitsi Hampurin ja nykyisin siihen liitetyn Altonan kaupungin välissä. Vähitellen alueelle siirtyi Hampurin keskusta-alueelta teollisuutta, josta oli aiheutunut melu- ja hajuhaittoja. Myös köysiteollisuus siirtyi alueelle koska sen oli vaikeaa löytää kaupungista tilaa tuotannolleen. Tästä tulee Sankt Paulissa sijaitsevan Reeperbahnin nimi, suomeksi "Köydenpunojankatu". Kaupunginosan nimeksi tuli myöhemmin Sankt Pauli siellä sijaitsevan kirkon mukaan.


title: Sankt Pauli

text: Sankt Paulilla on vuosisataiset perinteet yöelämän keskuksena, sillä läheinen satama toi paikalle lukemattomia merimiehiä. Aikoinaan laivojen lastaus saattoi kestää viikkoja jolloin merimiehillä oli runsaasti aikaa kulutettavanaan maissa. Tämän johdosta alueella prostituutio sai korostuneen aseman.


title: Sankt Pauli

text:
Sankt Paulilla on huomattavat musiikilliset perinteet. Muun muassa The Beatles asui ja esiintyi siellä ennen kuuluisuuttaan ja alue tunnetaan muun muassa saksalaisen punk-liikkeen tyyssijana.
Suomalaisessa populaarikulttuurissa Sankt Paulin on tehnyt tunnetuksi Irwin Goodman kappaleellaan ”St. Pauli ja Reeperbahn”.


title: Sankt Pauli

text: Sankt Pauli on myös tunnettu kulttimaineeseen nousseesta jalkapalloseurastaan FC St. Pauli.


title: Satahanka

text: Satahanka on 4–6 vuoden välein järjestettävä kansainvälinen meripartiotapahtuma, jonka järjestää Suomen Partiolaiset — Finlands Scouter ry. Satahanka-leirit kestävät tyypillisesti viikon. Vuodesta 1955 järjestetty tapahtuma on meripartiolaisille tärkeä ja keskeinen tapahtuma.


title: Satahanka

text: Vuonna 2008 järjestetyn Satahanka XI -leirin teemana oli merelliset ammatit. Leiriläiset pääsivät merelle isoilla purjeveneillä, kevytveneillä, kanooteilla ja moottorialuksilla. Satahanka leireillä toimitaan Suomen Partiolaisten ikäkausissa: Tarpojissa, Samoajissa ja Vaeltajissa.


title: Satahanka

text: Suomen Partiolaisten valtakunnallinen Satahanka XII -leiri järjestettiin vuonna 2013 Kustavissa, Lootholman leirintäalueella, noin 70 km Turusta.


title: Satahanka

text: Kansainvälinen Satahanka XIII järjestetään kesällä 2018 Loviisan merellisessä Rönnäsissä Suomenlahden rannalla. Leiriä korostetaan nyt vahvasti myös ei vielä partiossa oleville. Leiriohjelmaa on luvassa niin merellä kuin maalla.


title: Felix Leiter

text:
Felix Leiter on kuvitteellinen CIA-agentti James Bond elokuva- ja kirjasarjoissa.
Leiter auttaa usein Bondia tämän tehtävissä. Hänet tunnetaan Bondin parhaana ystävänä. Ensimmäistä kertaa hänet nähtiin elokuvassa "Salainen agentti 007 ja tohtori No", jossa häntä esitti Jack Lord. Elokuvassa "007 ja lupa tappaa" Leiter oli lähellä kuolemaa, mutta Bond pelasti tämän. Pierce Brosnanin James Bond -elokuvissa Felix Leiter ei esiinny ollenkaan, vaan häntä tuuraa CIA-agentti Jack Wade jota esittää Joe Don Baker.


title: Henri Häkkinen

text: Henri Mikael Häkkinen (s. 16. kesäkuuta 1980 Joensuu) on suomalainen kapteeni, kivääriampuja ja olympiamitalisti. Hän edustaa Joensuun Ampujia. Häkkinen on koulutukseltaan sotatieteiden maisteri ja toimii upseerina Riihimäen Viestirykmentissä (1. Viestikomppanian päällikkönä).


title: Henri Häkkinen

text: Olympialajissa 10 m:n ilmakiväärissä Häkkinen ampui EM-hopeaa Deauvillessa 2007. Hän hävisi kultaa voittaneelle Konstantin Prihodtšenkolle reilun pisteen. Häkkinen ampui peruskilpailussa tuloksen 596, jolla varmisti olympiapaikan Pekingiin 2008.


title: Henri Häkkinen

text: Pekingissä Häkkinen otti olympiapronssia 10 m:n ilmakivääriammunnassa. Häkkinen johti peruskilpailun jälkeen, mutta putosi pronssille finaalikierroksilla. Kymmenen laukausta sisältäneessä finaalissa intialainen Abhinav Bindra ohitti Häkkisen seitsemännellä kierroksella ja voitti kultaa. Viimeisellä kierroksella Häkkisen ohitti vielä Kiinan Zhu Qinan. Häkkisen mitali on Suomen 20. ammunnan olympiamitali.


title: Henri Häkkinen

text: Häkkinen palkittiin Läpimurto -kategoriassa vuoden 2009 Suomen urheilugaalassa.


title: Mikael Konttinen

text: Mikael Konttinen (s. 23. helmikuuta 1984 Sollentuna, Ruotsi) on suomalainen laulaja.


title: Mikael Konttinen

text: Konttinen syntyi Ruotsissa mutta varttui Suomen Pylkönmäellä. Nykyisin hän asuu Helsingissä. Konttinen on harrastanut musiikkia ja laulamista pienestä pitäen ja opiskellut Helsingin ammattikorkeakoulun pop/jazz-musiikin koulutusohjelmassa. Vuonna 2006 Konttinen lauloi Seinäjoen Tangomarkkinoiden finaalissa. Varusmiespalvelusaikanaan hän esiintyi solistina useissa Puolustusvoimien varusmiessoittokunnan esityksissä, ja tätä kautta hänet löydettiin laulamaan Suomen itsenäisyyspäivän linnanjuhliin vuonna 2006. Hän teki tällöin vaikutuksen linnan kutsuvieraisiin ja noin kahteen miljoonaan televisionkatselijaan. Juhlien jälkeen Konttinen sai levytyssopimuksen, ja hänen debyyttialbuminsa ilmestyi keväällä 2008. Konttisen musiikkityylissä on elementtejä iskelmästä ja popmusiikista, ja häntä kiinnostaa vanha tanssiorkesteritraditio. Kaksi jo julkaistua singleä "Pilvet" ja "Kerran" ovat menestyneet radiokanavilla hyvin.


title: Mikael Konttinen

text: Konttinen oli mukana vuoden 2008 Euroviisu-karsinnoissa Kerkko Koskisen säveltämällä kappaleella ”Milloin”. Hän pääsi alkukarsinnoista Suomen finaaliin, muttei tullut valituksi loppukilpailuun Belgradiin.


title: Mikael Konttinen

text: Konttinen valmistui tammikuussa 2011 lentäjäksi Suomen Ilmailuopistosta.


title: Mikael Konttinen

text: Konttinen on myös ryhtynyt lauluntekijäksi, sillä osa soolotuotannon kappaleista on Mikaelin säveltämiä. Lisäksi hän on säveltänyt joitakin kappaleita myös Gugille.


title: Mikael Konttinen

text: Lisäksi Mikael on tehnyt yhteistyötä myös naisartistien kanssa, esimerkiksi Mikaelilla oli oma musiikkisarja nimeltään Mikaelin Naiset, jossa eri naisartistit esittävät Mikaelin kanssa itselleen tärkeitä kappaleita.


title: Adolf Fischer

text: Adolf Fischer (23. heinäkuuta 1893 Schwerte/Ruhr – 1947 Belgrad) oli saksalainen kenraalimajuri toisen maailmansodan aikana.


title: Adolf Fischer

text: Hän liittyi keisarillisen Saksan armeijaan 2. elokuuta 1914 ensimmäisen maailmansodan alussa. Ennen toista maailmansotaa hän palveli Wehrmachtin 88. jalkaväkirykmentissä ja hänet ylennettiin everstiluutnantiksi 1. kesäkuuta 1938.


title: Adolf Fischer

text: Vuonna 1941 hänet ylennettiin everstiksi, ja hän toimi sodan alettua ensin 1. jalkaväkirykmentin ja sitten 459. jalkaväkirykmentin komentajana. Hänet palkittiin ansioistaan ritariristillä ja kultaisella Saksan ristillä. Vuonna 1944 hän sai komentoonsa 367 jalkaväkidivisioonan, ja 1. syyskuuta samana vuonna hän oli koko taisteluryhmä Sud-Ostin kenraalimajuri. Hän otti joukkoineen osaa taisteluun Titon partisaaneja vastaan Balkanilla. Sodan jälkeen hän joutui Jugoslaviaan sotavankeuteen, jossa hänet tuomittiin kuolemaan sotarikoksista. Hänet teloitettiin ampumalla Belgradissa vuonna 1947.


title: Mega Man (Game Boy)

text: Mega Man I (Japanissa "Rockman World", ) on Capcomin vuonna 1991 julkaisema tasohyppely. Peli on Game Boylle. Peli sisältää paljon samaa materiaalia kuin Nintendo Entertainment System -konsolin Mega Man - ja Mega Man 2 -pelit, vaikkakin hieman pienemmässä mittakaavassa laitteen rajoitetun kapasiteetin vuoksi.


title: Theodor Fischer (sotilas)

text: Theodor Fischer (19. joulukuuta 1888 – 1949) oli saksalainen kenraalimajuri toisen maailmansodan aikana. Hän oli syntynyt Stuhmissa Länsi-Preussissa. Hän liittyi keisarillisen Saksan armeijaan keväällä 1909 ja palveli 150. jalkaväkirykmentissä vuonna 1910. Ennen toista maailmansotaa hänet ylennettiin everstiluutnantiksi natsien valtaamassa Wehrmachtissa vuonna 1935, ja everstiksi 1. elokuuta 1938. Toisen maailmansodan alussa hän oli 328. jalkaväkirykmentin komentaja. Hänet ylennettiin kenraalimajuriksi 1. elokuuta 1942, ja hän oli Führer-divisioonan komentajana kesällä 1944. Hän osallistui Balkanilla taisteluun Titon partisaaneja vastaan, ja syyllistyi alueella julmuuksiin monien muiden saksalaiskomentajien tapaan. Hänet tuomittiin sodan jälkeen Belgradissa kuolemaan sotarikoksista ja teloitettiin vuonna 1949.


title: Mega Man 2 (Game Boy)

text: Mega Man 2 (Japanissa "Rockman World 2") on Capcomin vuonna 1991 julkaisema tasohyppelypeli Game Boy -pelikonsolille. Peli muistuttaa Nintendo Entertainment System -pelikonsolin Mega Man 2 - ja Mega Man 3 -pelejä.


title: Sophie Oda

text: Sophie Tamiko Oda (s. 23. lokakuuta 1991 San Francisco, Kalifornia, Yhdysvallat) on yhdysvaltalainen näyttelijä, jonka tunnetuin rooli on Barbara Brownstein sarjassa "Zackin ja Codyn viiden tähden elämää". Hän näytteli sarjassa kymmenen jaksoa vuodesta 2005 vuoteen 2008. Hän sai ehdokkuuden parhaasta vierailevasta nuoresta näyttelijästä Young Artist Awardsissa roolistaan. Hän on näytellyt myös sarjan spin-offissa "Viiden tähden merielämää" yhden jakson. Ennen tv-uraansa hän näytteli muutamissa pienissä elokuvarooleissa. Hänen äidinkielensä on japani, mutta hän osaa puhua myös englantia ja ranskaa.


title: Kansallissosialistinen black metal

text: Kansallissosialistinen black metal () on black metalin alasuuntaus, jonka sanoitukset perustuvat kansallissosialismiin ja aatteen mukaisiin ihanteisiin. NSBM-käsitettä käytetään yleensä niistä yhtyeistä, joiden sanoituksiin sisältyy antisemitismiä, rotuerottelun kannatusta, diktatuurin ihannointia ja arjalaisuutta (kansallissosialistien käyttämässä mielessä).


title: Kansallissosialistinen black metal

text: NSBM:n ajatellaan useimmiten saaneen alkunsa Burzum-yhtyeestä. Varg Vikernes ei itse kerro olevansa kansallissosialisti, mutta hän on todennut niillä olevan parempi sanoma, kuin "seksiä, huumeita ja rock'n'rollia".


title: Kansallissosialistinen black metal

text: NSBM keskittyy kansallissosialismiin vaihtoehtona liberaalille yhteiskunnalle. NSBM-yhtyeet vastustavat lyriikoissaan kaikkea juutalais-kristillistä ja painottavat antisemitismiä.


title: Kansallissosialistinen black metal

text: Vuoden 2000 jälkeen NSBM-julkaisuja on myyty enimmäkseen samoissa kaupoissa kuin RAC-yhtyeiden levyjäkin. Useat NSBM-yhtyeet ovat levyttäneet RAC- ja Hatecore-kappaleiden cover-versioita.


title: Baryton

text: Baryton (bariton, viol barritone, paradon, paridon, pariton, viola di bardone, viola di bordone) on historiallinen jousisoitin, bassogamba, johon on lisätty kannen ja otelaudan välissä kulkeva toinen kielistö. Toisen kielistön takia gamban kaula on levennetty, koska kielistön on mahduttava kulkemaan gambankielien suuntaisesti koko soittimen pituudelta, aivan kannen alareunasta ylös tappikoteloon asti. Nämä kielet ovat myös näppäiltävissä vasemman käden peukalolla. Kielillä on myös toinen tehtävä: soitettaessa jousella gambankieliä reagoi lisätty kielistö myötävärähtelyllä. Soittotekniikka vaatii vasemman käden sormilta kahta toimintaa: gamban kielten painamista otelautaa vasten ja lisätyn kielistön kielten näppäilemistä peukalolla otelaudan alapuolelta. Lisättyä kielistöä nimitetään resonanssi- tai sympaattisiksi kieliksi.


title: Baryton

text: Baryton saa erityistä merkitystä Joseph Haydnin (1732—1809) soittimelle säveltämästä suuresta teosmäärästä. Haydn toimi vuosina 1761—1791 Esterházyn hovissa kapellimestarina, jonka moniin tehtäviin kuului myös säveltäminen hovin eri tilaisuuksiin. Haydn sävelsi 170 kappaletta barytonille eri soitinten kera ja organisoi myös hovin orkesterin säveltäviä jäseniä apuun. Tuloksena syntyi laaja, yhteensä noin 400 sävellyksen ohjelmisto, josta on säilynyt 250 teosta. Suurin osa näistä teoksista on trioja barytonille, alttoviululle ja sellolle - ilmeisesti sekä ruhtinaan että Haydnin eniten arvostamalle kokoonpanolle. Nämä teokset syntyivät vuosina 1762—1775, jota aikaa kutsutaan barytonin kultaiseksi kaudeksi.


title: Baryton

text:
Varsinaisena barytonin edeltäjänä voidaan pitää lyyragambaa (engl. lyra viol). Se on pienikokoinen bassogamba, joka oli suosittu Englannissa lähes tarkalleen koko 1600-luvun ajan. Lyyragambaan kuului sen alkuvaiheessa resonanssikielistö. Soittimelle antaa erityistä merkittävyyttä sille sävelletty laaja ja musiikillisesti arvokas ohjelmisto, jolle on tunnusomaista lukuisat erilaiset tarvittavat viritykset.
Barytonit voidaan jakaa niissä käytettävien viritysten perusteella kolmeen ryhmään: barokkibaryton, kolmikielistöinen baryton ja klassinen baryton.


title: Baryton

text:
Barokkibaryton oli käytössä vuosina 1610—1720 synnyinmaassaan Englannissa, Brandenburgin hovissa Berliinissä ja Königsbergissä, Kuurinmaalla, Kasselissa, Sleesiassa ja Wienissä. Barokkibarytonin jousella soitettavat kielet viritettiin lyyragamban tapaan lukuisiin eri virityksiin. Resonanssikielet viritettiin yleensä suuren oktaavin alueelle diatoniseen tai kokonaan tai osittain kromaattiseen asteikkoon.
Kolmikielistöinen baryton pohjautuu barokkibarytonin, johon on lisätty kolmas kielistö. Kolmas kielistö sijaitsee kannen tasolla, jousella soitettavien kielten vieressä ja edestä katsottuna otelaudan vasemmalla eli jousikäden puolella. Kolmannen kielistön kieliä näppäillään oikean käden eli jousikäden sormilla, joten samaan aikaan jousella soittaminen ei ole mahdollista.


title: Baryton

text: Klassinen baryton oli varsin rajoitetussa käytössä Euroopan saksankielisellä alueella, sen eräs määrite "kuninkaiden soitin" kuvaa sattuvasti ainakin yhtä osaa käyttäjistään. Tämä versio oli käytössä mahdollisesti jo 1730-luvulta aina 1820-luvulle saakka. Klassisessa barytonissa jousella soitettavien kielten viritys seuraa kehitystä viola da gambassa, jonka viritys vakiintui myös barytonissa.


title: Baryton

text:
Toisen maailmansodan jälkeen toimineet barytoninsoittajat olivat yleensä konsertoivia sellon tai viola da gamban -soittajia, jotka hakeutuivat soittimen pariin Haydnin barytonohjelmiston innostamina ja keskittyivät lähinnä Esterhazylle sävellettyyn ohjelmistoon. Barokkibarytonin soittajina tunnetaan vain Alfred Lessing ja Jeremy Brooker. Jälkimmäinen on myös ainoa kolmikielistöisen barytonin soittaja. Brooker on ainoa barytonia pääsoittimenaan pitävä esiintyvä taiteilija.
Suomessa toimii vuonna 2002 perustettu yhtye Suomalainen Barytontrio, joka on erikoistunut Haydnin barytontrioihin. Sen barytonisti Markus Kuikka soittaa myös barokkibarytonia.


title: Aukusti Juhana Mela

text: Aukusti Juhana Mela (vuoteen 1876 August Johan Malmberg, 8. maaliskuuta 1846 Kuopio – 3. helmikuuta 1904 Helsinki) oli suomalainen luonnontutkija, tietokirjailija ja kulttuurivaikuttaja. Mela vaikutti keskeisesti Suomen luonnonhistorian tuntemukseen, opetukseen ja kehitykseen, muun muassa julkaisemalla pitkään käytössä olleita kouluoppikirjoja ja kasviston ja eläimistön käsikirjoja. Hän oli varhainen darwinismin kannattaja ja teki sitä tunnetuksi opetuksessa. Hän oli perustamassa useita tieteellisiä, aatteellisia ja opiskelijayhdistyksiä ja vaikutti laajasti niin yhteiskuntakriittisenä kirjoittajana kuin luonnontiedon popularisoijana.


title: Aukusti Juhana Mela

text: Fennomaniaa kannattanut Mela oli myös ensimmäisiä nimensä suomalaistaneita.


title: Aukusti Juhana Mela

text: A. J. Mela kuului kuopiolaiseen Malmbergin sukuun. Ruotsinkielisen säätyläisperheen isä Karl August Malmberg oli asessori ja raatimies, paikkakunnalla merkittävä suomalaisuusmies ja herännäisjohtaja. Äiti Julie Schlüter kuului savolaiseen säätyläis- ja pappissukuun. Malmbergien tuttavapiiriin kuului muun muassa herännäisjohtaja Paavo Ruotsalainen, ja heitä vastapäätä kadun toisella puolella asui J. V. Snellman perheineen.


title: Aukusti Juhana Mela

text: Mela pääsi ylioppilaaksi Kuopion kimnaasista 1865 luokkansa priimuksena. Samana vuonna hän aloitti Helsingin yliopistossa, jossa hän opiskeli kasvi- ja eläintiedettä sekä suomen kieltä. Opiskeluvuosinaan hän teki kesäisin stipendiaattiretkiä Karjalankannakselle (1866), Länsi-Lappiin (1867), Kuopion seudulle (1869) sekä Vienaan ja Kuolaan (1870). Filosofian kandidaatiksi ja maisteriksi hän valmistui 1873.


title: Aukusti Juhana Mela

text: Opiskelijapoliitikkona Mela otti kantaa naisasiaan sekä raittiusliikkeen ja kirkon asioihin. Hän kannatti myös kansanvalistusta ja oli fennomaani. Hän oli mukana perustamassa opiskelijajärjestö Suomalaista Nuijaa ja toimi 1875–1876 sen puheenjohtajana. Suomalaisuusliikkeen innokas kannattaja suomalaisti nimensä Malmbergista Melaksi vuonna 1876. Hän vaikutti yliopistolla varsinkin Savo-karjalaisessa osakunnassa, jonka vt. kuraattorina toimi vuosina 1883–1888. Vapaamielisyyden aatetta hän ajoi aikaansa nähden hyvinkin radikaalisti.


title: Aukusti Juhana Mela

text: Valmistuttuaan yliopistosta A. J. Mela toimi 1873–1876 luonnonhistorian tuntiopettajana Hämeenlinnan suomalaisessa normaalilyseossa. Vuosina 1877–1878 hän toimi Oulun suomalaisen yksityislyseon luonnontieteen ja alkeismatematiikan opettajana, kunnes palasi 1879 Helsinkiin tarkoituksenaan keskittyä väitöskirjan tekoon ja tutkimukseen.


title: Aukusti Juhana Mela

text: Vaikka väitöskirja jäi haaveeksi, Mela julkaisi seuraavina vuosina useita tieteellisiä teoksia. Niistä tieteellisesti merkittävin oli vuonna 1882 julkaistu "Vertebrata Fennica – Suomen Luurankoiset", jossa esiteltiin kaikki Suomen selkärankaislajit. Teoksen saaman huomion ansosta hänet nimettiin jo samana vuonna yliopiston eläinmuseon vt. amanuenssiksi ja vuotta myöhemmin hänet vakinaistettiin. Museon johtajana oli hänen läheinen ystävänsä ja kollegansa, professori Johan Axel Palmén. Päätyönsä Mela kuitenkin teki Helsingissä luonnontiedon ja maantiedon lehtorina. Vuosina 1884–1887 hän toimi luonnonhistorian opettajana Helsingin Suomalaisessa Alkeisopistossa, ja suomalaisen normaalilyseon siirryttyä Hämeenlinnasta Helsinkiin vuonna 1887 hän toimi koulussa aluksi tuntiopettajana ja vuodesta 1888 luonnonhistorian ja maantiedon lehtorina. Samoja aineita hän opetti vuosina 1887–1891 myös tytöille Helsingin suomalaisessa jatko-opistossa.


title: Aukusti Juhana Mela

text: Mela oli vuosina 1881–1883 pilalehti "Pilkkakirveen" ja 1884–1894 sen seuraajaksi perustamansa "Matti Meikäläisen" päätoimittaja. Lehdet sisälsivät hänen aatteellisen linjansa mukaisesti yhteiskunnallista kritiikkiä sekä varsinkin kirkkoon, papistoon ja ruotsalaisuuteen kohdistuvaa satiiria. Myöhemmin hän toimitti "Vapaita aatteita" -lehteä yhdessä Minna Canthin kanssa ja oli mukana myös "Päivälehden" piirissä.


title: Aukusti Juhana Mela

text: A. J. Mela ei koskaan avioitunut eikä perustanut perhettä. Hänellä oli kuitenkin kasvattipoika K. W. Natunen.


title: Aukusti Juhana Mela

text: A. J. Mela julistautui vuonna 1871 ensimmäisenä Suomessa julkisesti darwinismin kannattajaksi. Helmikuussa 1872 hän piti Savokarjalaisen osakunnan vuosijuhlassa esitelmän ”Ihmisen synty”, jossa darwinismin oppeja esitettiin ensimmäisen kerran suomen kielellä. Mela aloitti esitelmänsä humoristisilla sanoilla:


title: Aukusti Juhana Mela

text: Mela vei uuden teorian luonnontiedon opetukseen ja teki sitä tunnetuksi koko elämänsä ajan. Mela teki merkittävän määrän luonnontieteen oppikirjoja ja niiden suomennoksia. Hän oli lähes kaikkien omana aikanaan suomenkielisissä oppikouluissa käytettyjen luonnontieteen oppikirjojen takana. Keskeiset näistä kirjoista olivat 1877 ilmestynyt "Lyhykäinen kasvioppi" ja 1899 ilmestynyt "Koulun eläinoppi". Koska tuohon aikaan ei ollut luonnonhistorian yliopettajan virkoja, Mela sai johtavan aseman alan kouluopetuksessa. Hän popularisoi biologiaa suomenkielisissä artikkeleissa ja esitelmissä enemmän kuin kukaan ennen häntä. Melan vaikutus ulottui pitkälle 1900-luvulle: hänen kasviostaan (A. K. Cajanderin uudistamana) ja "Suomen luurankoisista" (K. E. Kivirikon uudistamana nimellä "Suomen selkärankaiset") otettiin uusia painoksia vielä pitkään hänen kuolemansa jälkeen.


title: Aukusti Juhana Mela

text: Mela uusi yleisesti suomalaista luonnon- ja lääketieteen sanastoa. Hän myös nimesi lintuja kansankielestä otetuilla tai itse keksityillä nimillä. Näitä ovat muun muassa kiljukotka, nuolihaukka ja kiiruna.


title: Aukusti Juhana Mela

text: Ylioppilasajoiltaan alkaen Mela kokosi laajat luonnontieteelliset kokoelmat. Kasvi-, hyönteis-, mineraali- ja linnunmunakokoelmat hän lahjoitti Kuopion Luonnon Ystäväin yhdistykselle ja sen museolle. Lahjoitus oli erittäin merkittävä: yksistään herbaario käsitti noin 15 000 arkillista kasvinäytteitä, perhoskokoelmaan kuului lähes kaikki Suomessa tavatut perhoslajit ja mineraalikokoelmaan noin 750 kivi- ja mineraalilajia. Melan keräämä arvokas munakokoelma käsitti noin 300 lintulajia ja 776 pesyettä. Melan kokoelmat ovat nykyään Kuopion luonnontieteellisen museon hallussa. Nilviäiskokoelmansa Mela testamenttasi Helsingin yliopistolle.


title: Aukusti Juhana Mela

text: Mela oli aktiivinen myös yhdistyselämässä. Hän oli perustamassa muun muassa vuonna 1877 Kuopion Suomalaista Seuraa, Suomalaista Lääkäriseura Duodecimia ja vuonna 1896 nykyistä Suomen Biologian Seura Vanamoa, jonka ensimmäisenä puheenjohtajana hän myös toimi. Lisäksi Mela toimitti Vanamon julkaisemaa "Luonnon Ystävä" -lehteä viiden vuoden ajan.


title: Aukusti Juhana Mela

text: A. J. Melan mukaan on nimetty Itä-Suomen yliopiston "Melania"-rakennus. Melan muistomerkki, Hannu T. Konttisen veistämä pronssinen reliefi, sijaitsee Kuopiossa Snellmaninkatu 20:ssa, paikalla jossa sijaitsee hänen entistetty kotitalonsa Malmbergin talo.Lisäksi vuonna 1906 A. K. Cajander toimitti Melalta kesken jääneen "Koulukasvion" 5. painoksen, joka julkaistiin huomattavasti laajentuneena itsenäisenä teoksena nimellä "A. J. Melan Suomen kasvio".


title: Rhein-Sieg-Kreis

text: Rhein-Sieg-Kreis on piirikunta Nordrhein-Westfalenin osavaltion eteläosassa Saksassa. Piirikunta kuuluu Kölnin hallintopiiriin ja sen keskuskaupunkina toimii Siegburg. Piirikunta on pinta-alaltaan 1 153 neliökilometrin suuruinen ja sen asukasluku on noin 578 000. Piirikunta ympäröi Bonnin kaupunkia.


title: Gerhard Flesch

text: Gerhard Friedrich Ernst Flesch (8. lokakuuta 1909 – 28. helmikuuta 1948) oli natsien poliisijohtaja Norjassa toisen maailmansodan aikana. Hänet teloitettiin norjalaisten vastarintamiesten tappamisesta ja kiduttamisesta.


title: Gerhard Flesch

text: Hän oli arvoltaan SS-Obersturmbannführer. Hän oli syntynyt Posenissa, Posenin provinssissa Saksan keisarikunnassa. Hänestä tuli Saksan kansallissosialistisen työväenpuolueen jäsen vuonna 1933. Vuonna 1934 hän valmistui lakiopinnoistaan ja 1936 Reinhard Heydrich nimitti hänet Gestapoon missä hän hallinnoi natsi-Saksan uskonnollisia salaisuuksia. Vuonna 1938 hän otti osaa natsien marssille Sudeettimaahan, ja 1939 Böömin ja Määrin miehitykseen, ja hänet nimitettiin myöhemmin gauleiter Fritz Sauckelin poliittiseksi neuvonantajaksi Thüringeniin. Sodan sytyttyä syyskuussa 1939 hänestä tuli Einsatzkommandon johtaja Poznańiin (Saksaksi Posen). 1940 hän liittyi 3. SS-divisioona Totenkopfiin heidän marssiessaan Ranskaan.


title: Gerhard Flesch

text: Hän oli arvoltaan Regierungsrat ja SS-Sturmbannführer huhtikuussa 1940, kun hänet lähetettiin Norjaan. Hänen ensimmäinen työnsä Norjassa oli SIPO:n ja SD:n komentajan virka Bergenissä. 11. lokakuuta 1941 hänet nimitettiin Sicherheitspolizein SD:n komentajaksi Trondheimiin. Alueen komentajana hän oli myös Falstadin keskitysleirin päällikkö Trondheimin ulkopuolella sekä Trondheimin vankiloiden johtaja. Hän sai Obersturmbannführerin arvon ja sai Oberregierungsratin tittelin ansioistaan. Hänen lähin esimiehensä oli Heinrich Fehlis. 8. toukokuuta 1945 hän pakeni Trondheimista kultaharkko laukussaan. Hänen pakonsa epäonnistui ja hänet saatiin kiinni sekä tuotiin poliisisaattuessa takaisin.


title: Gerhard Flesch

text: Hänet tunnettiin pahamaineisena kiduttajana, ja hän teloitti monia vastarintamiehiä ilman mitään oikeudenkäyntiä. Sodan jälkeen vuonna 1946 hänet tuomittiin oikeudessa teloitettavaksi ampumalla kidutuksista ja murhista. Teloitus toimeenpantiin keskiyöllä Kristianstenin linnoituksessa 28. helmikuuta 1948. Ennen teloitusta Flesch huusi viimeisiksi sanoikseen ”Heil Hitler”.


title: Max Koegel

text: Otto Max Koegel (16. lokakuuta 1895 Füssen – 26. kesäkuuta 1946 Nürnberg) oli saksalainen keskitysleirikomendantti toisen maailmansodan aikana. Hän liittyi SS:ään vuonna 1932 ja hänestä tuli Dachaun keskitysleirikomentajan adjutantti vuonna 1937. Vuodesta 1938 vuoteen 1942 hän oli ensimmäinen johtaja (hallintojohtaja) ja sitten naisten työleirin komentaja Lichtenburgissa Ravensbrückissa. Arvoltaan hän oli SS-Sturmbannführer. 1942 hän oli Majdanekin tuhoamisleirin päällikkö ja osallistui kaasukammioiden rakentamiseen leirille. 1943–1945 hän oli Flossenbürgin keskitysleirin komendantti. Sodan jälkeen hänet vangittiin, ja hän teki itsemurhan vankilassa vuonna 1946.


title: Ajmer

text: Ajmer () on kaupunki Rajasthanin osavaltiossa Intiassa. Vuoden 2011 väestönlaskennan mukaan siellä oli 542 580 asukasta, mikä teki siitä osavaltion viidenneksi suurimman kaupungin. Kaupunki sijaitsee Aravallivuorten keskellä noin 500 metrin korkeudessa.


title: Ajmer

text: Ajmer on rautateiden risteyasema ja vilkas kauppapaikka.


title: Hægebostad

text: Hægebostad on Norjan kunta Länsi-Agderin läänin sisämaassa. Sen rajanaapureita ovat lännessä ja pohjoisessa Kvinesdal, idässä Åseral ja Audnedal sekä etelässä Lyngdal.


title: Hægebostad

text: Kunnan puolentoistatuhannen asukkaan lisäksi siellä on noin 800 huvilaa. Kunnan läpi kulkee etelä-pohjoissuunnassa Lygna-joki, minkä lisäksi siellä sijaitsee 988 pientä järveä ja lampea. Kunnan luonnossa voi törmätä hirviin, majaviin, peuroihin, jäniksiin, riekkoihin, kotkiin ja ilveksiin. Kunnan pohjoisosassa on Norjan eteläisin villiporokanta.


title: Hægebostad

text: Tie numero 42 menee kunnan läpi itä-länsisuunnassa ja 43 yhdistää kunnan E 39-tiehen. Snartemon rautatieasema on osa Sørlandsbanen-rautatietä. Se sijaitsee kahden maan pisimmän rautatietunnelin välissä, jotka ovat Kvinesheitunnelen ja Hægebostadtunnelen.


title: Hægebostad

text: Nykyinen kunta koostuu aiemmista Hægebostadin ja Eikenin kunnista, jotka yhdistyivät 1963. Ne olivat yhdessä myös 1837–1915, mutta omia kuntiaan 1916–1962.


title: Hægebostad

text: Hægebostadissa sijaitsee Norjan ilmatieteen laitoksen säätutka.


title: Balmerin sarja

text: Balmerin sarja tai Balmerin viivat on yksi kuudesta nimetystä sarjasta, jotka kuvaavat vetyatomin emissiospektrin spektriviivoja. Balmerin sarja on näistä ainoa, jossa aallonpituudet ovat näkyvän valon aallonpituusalueella.


title: Balmerin sarja

text: Balmerin sarja käsittää sen spektrin, joka aiheutuu elektronin siirtymisestä vetyatomin korkeammilta viritystiloilta toiseen stationaariseen tilaan. Tällöin vetyatomi emittoi fotonin, jolloin näkyvän valon alueella vedyn lähettämä spektri sisältää neljää aallonpituutta (410 nm, 434 nm, 486 nm, 656 nm). Mitä ylemmältä energiatasolta elektroni "tippui", sitä pienempi on emittoituneen fotonin aallonpituus.


title: Balmerin sarja

text: Sarja lasketaan Balmerin lain avulla, joka on Johann Balmerin vuonna 1885 keksimä empiirinen kaava. Kun vetyatomissa elektroni laskeutuu energiatasolta formula_1 energiatasolle formula_2, voidaan emittoituneen fotonin aallonpituuden formula_3 suhteen esittää yhtälö


title: Balmerin sarja

text: missä formula_5 on Rydbergin vakio.


title: Balmerin sarja

text: Balmerin sarja sai teoreettisen selityksensä, kun Niels Bohr vuonna 1913 esitti Bohrin atomimallin. Sen mukaan tämä säännönmukaisuus johtuu elektronin energian kvantittumisesta.


title: Balmerin sarja

text: Balmerin sarjaan kuuluvien lisäksi vetyatomilla on todettu olevan muitakin spektriviivoja, mutta ne ovat näkyvän valon aallonpituusalueen ulkopuolella. Niissä kaikissa aallonpituudet saadaan lausekkeesta


Balmerin sarja


title: Balmerin sarja

text: missä "n" ja "n" ovat kokonaislukuja. Luvun n mukaan nämä ryhmitellään nimettyihin sarjoihin, jotka ovat:Lymanin sarjan spektriviivojen aallonpituudet ovat ultraviolettialueella, Balmerin sarjan näkyvän valon alueella, muiden infrapuna-alueella.


title: Muumipeli

text: Muumipeli () on Tove Janssonin Muumi-maailmaan perustuva lautapeli. Muumipelin suunnitteli alun perin Lars Jansson 1950-luvun lopulla, ja Tove Jansson piirsi alkuperäisen pelilaudan. Koska alkuperäinen piirros katosi myöhemmin, Lars Jansson piirsi pelilaudan uudelleen 1970-luvun lopulla julkaistuun toiseen versioon. Kolmas versio ilmestyi 1980-luvun lopussa. Muumipelistä julkaistiin vuonna 1998 uusi versio.


title: Muumipeli

text: Pelin tarkoitus on löytää Muumitalon hillokellarin avain, jonka Muumimamma on kadottanut. Pelin mukaan ”voittajan tulisi saada oikeudenmukaisuuden nimissä hillovoileipä”.


title: Stanislas Wawrinka

text: Stanislas ”Stan” Wawrinka (s. 28. maaliskuuta 1985 Lausanne) on sveitsiläinen tennispelaaja ja olympiavoittaja. Hän on pituudeltaan 183 cm ja painaa 81 kg. Vuonna 2002 uransa aloittanutta Wawrinkaa valmentaa Magnus Norman. Tällä hetkellä hän asuu St. Barthélemyssä Sveitsissä.


title: Stanislas Wawrinka

text: Oikeakätisen Wawrinkan paras sijoitus ATP-rankingissa on kolmas, jonka hän saavutti 27. tammikuuta 2014. Nelinpelissä hänen paras sijoituksensa on 88:s helmikuulta 2015. Urallaan hän on voittanut 16 ATP-turnausta kaksinpelissä ja niistä kolme Grand Slam -turnauksissa; Australian avoimissa 2014, Ranskan avoimissa 2015 ja Yhdysvaltain avoimissa 2016. Nelinpelissä hän on voittanut kaksi ATP-turnausta.


title: Stanislas Wawrinka

text: Vuoden 2008 ensimmäisessä turnauksessaan Dohassa Wawrinka selviytyi loppuotteluun, jossa hän hävisi Andy Murraylle 4–6, 6–4, 2–6. Toukokuussa 2008 hän voitti Rooman Masters-turnauksessa ensin Marat Safinin ja sen jälkeen ATP-listalla itseään paremmin sijoittuneet Andy Murrayn, Juan Carlos Ferreron, James Blaken ja Andy Roddickin. Loppuottelussa hän hävisi Novak Đokovićille 6–4, 3–6, 3–6 mutta nousi turnauksesta saamillaan pisteillä ATP-rankingissa ensi kertaa kymmenen parhaan joukkoon.


title: Stanislas Wawrinka

text: Wawrinka voitti vihdoin ensimmäisen Gran Slamin vuoden 2014 Australian avoimissa. Loppuottelussa hän voitti Rafael Nadalin. Toisen Grand Slam -voittonsa hän saavutti Ranskan avoimissa 2015, jossa hän voitti loppuottelussa Novak Đokovićin. Syyskuussa 2016 Wawrinka voitti Yhdysvaltain avointen loppuottelussa jälleen Đokovićin. Grand Slam -turnauksissa Wawrinka on lisäksi päässyt kaksi kertaa välieriin; Yhdysvaltain avoimissa 2013 ja Australian avoimissa 2015. Hän on päässyt viisi kertaa puolivälieriin, Yhdysvaltain avoimissa 2010, jolloin hän voitti 3. kierroksella Andy Murrayn ja 4. kierroksella Sam Querreyn, mutta hävisi puolivälierässä Mihail Južnyille viiden erän kamppailun, Australian avoimissa 2011, jolloin hän voitti 4. kierroksella Andy Roddickin, mutta hävisi puolivälierässä Roger Federerille, Ranskan avoimissa 2013, jossa hän hävisi Nadalille, Wimbledonissa 2014, jossa hän hävisi Federerille ja Yhdysvaltain avoimissa 2014, jossa hän hävisi viisieräisen Kei Nishikorille.


title: Stanislas Wawrinka

text: Edellä mainittujen lisäksi Wawrinka on päässyt seitsemän kertaa neljännelle kierrokselle. Yhdysvaltain avoimissa 2007 hän voitti ensimmäisellä kierroksella Jevgeni Koroljovin, toisella kierroksella 25:nneksi sijoitetun Marat Safinin ja kolmannella kierroksella Robby Gineprin, mutta hävisi sitten Juan Ignacio Chelalle eräluvuin 6–4, 2–6, 6–7(6), 6–1, 4–6. Wimbledonissa 2008 hän pelasi 13:nneksi sijoitettuna ja voitti sijoittamattomat Marcos Danielin, Juan Martín del Potron ja Mischa Zverevin mutta hävisi neljännellä kierroksella Marat Safinille lukemin 4–6, 3–6, 7–5, 1–6. Yhdysvaltain avoimissa 2008 hänet oli sijoitettu kymmenenneksi ja hän voitti ensimmäisellä kierroksella Simone Bolellin eräluvuin 7–6(5), 6–3, 6–3, toisella kierroksella Wayne Odesnikin luvuin 6–4, 7–6(6), 6–2, ja kolmannella kierroksella Flavio Cipollan luvuin 5–7, 6–7(4), 6–4, 6–0, 6–4. Neljännellä kierroksella hän hävisi kuudenneksi sijoitetulle Andy Murraylle lukemin 1–6, 3–6, 3–6. Ranskan avoimissa 2010, 2011 ja 2012 hän pääsi myös neljännelle kierrokselle asti.


title: Stanislas Wawrinka

text: Pekingissä 2008 Wawrinka voitti parinsa Roger Federerin kanssa nelinpelin olympiakultaa. Wawrinka ja Federer kaatoivat finaalissa erin 3–1 ruotsalaisparin Simon Aspelin – Thomas Johansson.


title: Stanislas Wawrinka

text: Wawrinka voitti uransa ensimmäisen Masters-turnauksen Monte Carlossa huhtikuussa 2014 loppuottelussa Roger Federeriä vastaan.


title: Rohtak

text: Rohtak (, ) on kaupunki Haryanan osavaltiossa Intiassa. Kaupunki sijaitsee noin 70 kilometriä luoteeseen maan pääkaupungista New Delhistä. Kaupungissa asui 373 133 ihmistä vuonna 2011 väestönlaskennan mukaan.


title: Rohtak

text: Rohtakin liepeillä on raunioita, jotka viittaavat asutukseen Indus-kulttuurin ajoilta asti. Rohtak on yhdistetty myös Mahabharatassa mainittuun Rohitikan kaupunkiin. Kušana-valtakunnan ajoilta on löydetty taitavasti kaiverrettu leijonien koristama pylvään pää.


title: Rohtak

text: Kaupungissa toimii Maharshi Dayanand -yliopisto, joka on perustettu 1976.


title: M/S Jan Heweliusz

text: M/S Jan Heweliusz () oli puolalaisen Polskie Linie Oceaniczne -yhtiön omistama ro-ro-matkustajarahtialus. Alus oli rakennettu vuonna 1977 Trosvik Verkstedin telakalla Brevikissä Norjassa. Laivan matkustajakapasiteetti oli 36, ja kaikille matkustajille oli oma hyttipaikka. "Jan Heweliusz" kaatui ja upposi 14. tammikuuta 1993 Itämerellä Puolan Świnoujścien ja Ruotsin Ystadin välillä. Onnettomuudessa kuoli 54 ihmistä.


title: M/S Jan Heweliusz

text: "Jan Heweliuszin" sisaralus on vuonna 1974 rakennettu M/S "Mikolaj Kopernik".


title: M/S Jan Heweliusz

text: 29. tammikuuta 1977 alus laskettiin vesille, ja heinäkuussa se luovutettiin puolalaisen Polskie Linie Oceanicznen omistukseen, joka rekisteröi sen Puolan lipun alle. Alus sai nimen "Jan Heweliusz" astronomi Johannes Heveliuksen () mukaan. Kotisatamaksi tuli Gdynia. Tämän jälkeen alus aloitti liikennöinnin reitillä Świnoujście–Ystad. Elokuussa 1977 alus törmäsi laituriin Ystadissa. Törmäyksestä aiheutui laituriin vaurioita noin kymmenen metrin matkalta. Elokuussa 1978 alus sai 45 asteen kallistuman ja ajoi karille mutta pelastui. Maaliskuussa 1982 aluksen ollessa merellä tuli aluksen koneisiin vikaa.


title: M/S Jan Heweliusz

text: 19. elokuuta 1982 "Jan Heweliusz" kaatui Ystadin satamassa lastinaan muun muassa seitsemän vaunullista sementtiä. Onnettomuudessa loukkaantui kolme miehistön jäsentä. Alus saatiin seuraavien päivien aikana pelastettua ja hinattua telakalle korjaustöitä varten. Marraskuussa alus palasi jälleen liikenteeseen, mutta vielä saman kuukauden aikana se törmäili jälleen; tällä kertaa Ystadin aallonmurtajaan. Jälleen alus joutui telakalle muutamaksi päiväksi. 23. tammikuuta 1983 kaksi huonosti kiinnitettyä rekkaa pääsi kaatumaan aluksella, ja miehistö joutui kamppailemaan aluksen vakauttamiseksi. 8. syyskuuta 1986 erään rekan kylmäkone syttyi palamaan, ja tuli pääsi leviämään viiteen muuhunkin rekkaan, minkä jälkeen 23 matkustajaa ja osa miehistöstä pelastautuivat aluksesta pelastusveneellä. Osa miehistöstä jäi sammuttamaan paloa, ja lopulta palo sammui ja alus meni telakalle korjattavaksi.


title: M/S Jan Heweliusz

text: 13. tammikuuta 1993 kello 23.30 "Jan Heweliusz" lähti Świnoujściesta kohti Ystadia mukanaan muun muassa 34 matkustajaa, 29 miehistön jäsentä ja 29 rekkaa. Yöllä 14. tammikuuta alkoi myrsky. Itämerellä olivat tänä tammikuuna vallinneet hyvin vaikeat sääolot. Kello 3.28 alus lähetti radioviestin, jossa kerrottiin, että aluksella oli ongelmia lastin kanssa. Kello 4.35 "Jan Heweliusz" sai 30 asteen kallistuman, minkä jälkeen matkustajat saapuivat pelastautumisasemille. Päällikkö päätti yrittää ajaa aluksen kohti Saksan Kap Arkonaa. Kello 4.37 alus lähetti hätäsanoman. Kello 4.45 aluksen kallistuma oli jo 70 astetta. Kello 5.50 alus kaatui ympäri, ja kello 11.00 se upposi. Onnettomuudessa kuoli 54 ihmistä, joista kuusi oli ruotsalaisia.


title: M/S Jan Heweliusz

text: Nykyisin "Jan Heweliuszin" hylyllä harrastetaan urheilusukellusta.


title: Vardøger

text: Vardøger on norjalaisen kansanperinteen etiäinen. Etiäistarinat kertovat tapauksista, joissa jonkun henkilön askeleet, ääni, haju tai häneen liittyvä nähköhavainto kulkee hänen edellään.


title: Pienvarasto

text: Pienvarastointi () on liiketoimintaa, jossa vuokrataan useita pieniä varastotiloja. Lukittavat pienvarastot sijaitsevat vierekkäin isossa yhteistilassa, johon liiketoiminnan pyörittäjä on järjestänyt sähkön ja lämmön sekä yleensä myös turvallisuuspalvelut.


title: Pienvarasto

text: Aikaisemmin erillisiä varastoja on lähinnä tarjottu vain suurille yrityksille. Pienvarastoinnissa uutta on varaston pieni koko (pienimmillään 1 m2) ja suurimmillaan kymmeniä neliöitä. Pieni koko soveltuu hyvin koti-irtaimiston varastointiin: esimerkiksi tyypillisen kaksion koti-irtaimiston voi varastoida yleensä esimerkiksi kuuden neliömetrin pienvarastoon. Pienestä pinta-alasta johtuen vuokralainen voi hyödyntää käytännössä kaikki vuokraamansa neliömetrit omaisuuden varastoinnissa, ja käytävä- ja muista vastaavista tiloista ei makseta vuokraa erikseen. Tämän vuoksi pienvaraston neliövuokraa ei voi suoraan verrata suuremman varastotilan vuokraan.


title: Pienvarasto

text: Varaston kapasiteetin arvioinnissa on aiheellista kiinnittää huomiota myös käytettävissä olevan varastotilan korkeuteen.


title: Pienvarasto

text: Uutta on myös asiakkaan vapautta lisäävä itsepalveluperiaate. Varaston voi vuokrata ja irtisanoa silloin kun itselle sopii ja varastoon pääsy sekä varaston käyttö on mahdollisimman vaivatonta. Jotkut pienvarastoyrityksistä tarjoavat myös mahdollisuutta varaston vuokraukseen verkkokaupasta. Varastoon pääsee omalla avaimella lähes vuorokauden ympäri eikä käynnistä aiheudu mitään lisäkustannuksia. Varaston voi täten täyttää ja tyhjentää niin usein kuin haluaa. Autolla pääsee usein sisälle varastohalliin asti, ja monet pienvarastoyritykset tarjoavat vuokralaisten käyttöön kärryjä omaisuuden siirtämisen helpottamista varten.


title: Pienvarasto

text: Pienvarastojen vuokraukseen sovelletaan lakia liikehuoneiston vuokrauksesta . Pienvarastoja käytetään pääasiassa kuivan kappaletavaran varastointiin. Säilytystä säännellään useimmiten vuokranantajan kanssa tehdyllä vuokrasopimuksella. Myös lainsäädäntö sekä viranomaisten (esimerkiksi pelastusviranomaisten) antamat määräykset sääntelevät varastojen käyttöä. Pääsääntöisesti varastoissa voi säilyttää lähes mitä tahansa, kunhan se ei ole ihmisille, omaisuudelle tai ympäristölle vaaraksi (esimerkiksi tulenarkaa tai myrkyllistä).


title: Pienvarasto

text: Varastoja käytetään usein sekä väliaikaiseen säilytykseen esimerkiksi muuton yhteydessä tai pysyvään säilytykseen esimerkiksi tilan vapauttamiseksi kodin tai toimiston säilytystiloista. Varastoja käyttävät myös ulkomaille väliaikaisesti muuttajat. Uusi trendi alalla on myös varaston vuokraus asunnon stailauksen ajaksi.


title: Pienvarasto

text: Tärkeä osa pienvarastointia on varaston turvallisuus. Useat pienvarastoyritykset ovat turvanneet vuokralaisten omaisuutta esimerkiksi kulunvalvontajärjestelmillä, kameravalvonnalla ja vartioinnilla. Turvallisuuteen vaikuttavat myös varaston sijainti sekä rakennuksen fyysinen turvallisuus, esimerkiksi rakennusmateriaalit ja lukituksen laatu. Osa pienvarastoyrityksistä tarjoaa asiakkailleen myös pienvarastointiin suunniteltuja vakuutuksia.


title: Pienvarasto

text: Pienvarastokonseptin itsepalveluperiaatteeseen sisältyy se, että vuokranantaja ei ole vastuussa varastoissa säilytettävistä tavaroista eikä korvaa mahdollisesti kadonneita tai vahingoittuneita tavaroita. Vuokralaisella saattaa vahinkotapauksessa olla mahdollisuus saada korvaus omasta kotivakuutuksestaan. Eri vakuutusyhtiöiden käytännöt vaihtelevat . Jos kotivakuutuksen antama turva ei ole riittävä, omaisuuden voi vakuuttaa myös erillisellä vakuutuksella. Vastuu vakuutustarpeen arvioinnista ja vakuutuksen hankkimisesta on vuokralaisella.


title: Heinz-Wilhelm Eck

text: Heinz-Wilhelm Eck (27. maaliskuuta 1916 Hampuri, Saksa – 30. marraskuuta 1945 Lüneberg, Saksa) oli saksalainen U-veneen komentaja toisen maailmansodan aikana. Hänet teloitettiin sodan jälkeen syyllisenä ensimmäisellä partioretkellään U-852:llä tapahtuneisiin kreikkalaisten merimiesten murhiin.


title: Heinz-Wilhelm Eck

text: Tapaus oli ainoa lajissaan.


title: Heinz-Wilhelm Eck

text: Eck syntyi Hampurissa ja palveli Saksan merivoimissa (Kriegsmarine) vuodesta 1934. Hänet ylennettiin toisen maailmansodan aikana kapteeniluutnantiksi 1. joulukuuta 1941 ja hän sai ensimmäisen sukellusveneen komentoonsa 15. kesäkuuta 1943.


title: Heinz-Wilhelm Eck

text: 18. tammikuuta 1944 alkaen Eck johti U-852:n partiomatkalle Etelä-Afrikan vesille ja sitten Intian valtamerille. Matkallaan hän kohtasi yksinäisen kreikkalaishöyrylaiva SS Peleuksen, ja upotti sen torpedoilla 13. maaliskuuta.


title: Heinz-Wilhelm Eck

text: Laivanupotus jätti jälkeensä rojukentän, jossa selviytyneet kamppailivat vettä vastaan. Rojukenttä olisi jättänyt todisteen vihollissukellusveneen läsnäolosta ja ilmoittanut U-852:n sijainnin vihollisten lentokoneille ja laivoille jotka partioivat alueella. Eck käski hajottaa rojukentän käsikranaateilla ja käsiaseilla. Eck käski nuorempien upseeriensa ampua veteen, ja kahden selvinneen kreikkalaisen merimiehen mukaan luodit tappoivat ainakin neljä heidän toveriaan. Saksalaisten raportti kuitenkin väitti, että he ampuivat konekiväärillä muutamia laukauksia veteen eivätkä nähneet kohteita pimeässä. Se, oliko kyseessä vedessä olleiden haaksirikkoisten tahallisesta tappamisesta, vai onnettomasta sattumasta, jäi selvitettäväksi tulevaan oikeudenkäyntiin.


title: Heinz-Wilhelm Eck

text: Ampujien todettiin myöhemmin olleen sukellusveneen insinööriupseereita, Hans Lenz (joka väitti toimineensa protestoiden, ja vaati sotilaiden suorittavan ampumisen), Walter Weisspfennig (laivalääkäri, jonka ei edes pitänyt käsitellä aseita), varapäällikkö August Hoffmann ja värväytynyt insinööri Wolfgang Schwender (ampui vain muutaman laukauksen). Komentaja Eck oli myös läsnä, kun onnettomuus tapahtui muun miehistön pysytellessä alakansilla.


title: Heinz-Wilhelm Eck

text: Pian tapauksen jälkeen RAF:n kone tuhosi sukellusveneen, ja miehistö joutui maihin Somaliassa, ja sitä kautta sotavankileirille.


title: Heinz-Wilhelm Eck

text: Sodan jälkeen Hans Lenz sopi vangitsijoidensa kanssa ja allekirjoitti tunnustuksen, joka yhdistettiin Peleuksen eloonjääneiden ja U-852:n lokikirjan kanssa, jota Eck ei onnistunut tuhoamaan, ja tarjosi tutkijoille kiistatonta todistusaineistoa. Sodan jälkiselvittelyissä kaikki viisi miestä joutuivat Hampurissa oikeuteen Nürnbergin oikeudenkäyntien laajennusosassa, jossa käsiteltiin pienempiä sotarikollisia. Tuomari oli Aubrey Melford Steed Stevenson. Kaikki viisi todettiin syyllisiksi sotarikoksiin.


title: Heinz-Wilhelm Eck

text: Eck, Hoffmann ja Weisspfennig tuomittiin kuolemaan. Weisspfennigin tuomio tuli Geneven sopimuksesta, jonka mukaan lääkärillä ei ole missään tilanteessa oikeutta kantaa asetta. Kaksi muuta tuomittiin kuolemaan, koska vanhimpina upseereina olivat vastuussa niin omista kuin miestensä tekemisistä. Kaikki kolme ammuttiin Lüneburgissa 30. marraskuuta 1945. Lenz sai protestoinnistaan ja tunnustuksestaan johtuen elinkautisen, kun taas Schwender, ainoa joka oli noudattanut suoraa käskyä, sai seitsemän vuotta.


title: Heinz-Wilhelm Eck

text: Ratkaisevan lausunnon Eckin tapauksessa antoi todistajana kuultu saksalainen komentaja Adalbert Schnee (U-6, U-60, U-121, U-201, U-2511) , kokenut ja kunnostautunut sukellusveneenpäällikkö: kun häneltä kysyttiin, olisiko hän menetellyt samoin suojatakseen alustaan, todistaja oli kauan hiljaa ja vastasi:


title: Heinz-Wilhelm Eck

text: Tapaus on sikäli merkittävä, että se oli ainoa jossa Kriegesmarinen henkilökuntaa tuomittiin sotarikoksista. Tapaus on kiistanalainen myös siksi, että brittien ja Yhdysvaltain sukellusvenemiehistöt (kuten "HMS Torbay" ja "USS Wahoo") syyllistyivät myös upotetuista aluksista pelastautuneiden murhaamiseen.


title: Panipat

text: Panipat (, ) on kaupunki Haryanan osavaltiossa Intiassa, noin 90 kilometriä Delhistä pohjoiseen. Kaupungissa asui 294 150 ihmistä vuonna 2011 väestönlaskennan mukaan.


title: Panipat

text:
Panipatissa on käyty kolme taistelua, jotka vaikuttivat oleellisesti historian kulkuun Intiassa.
"Ensimmäinen Panipatin taistelu" käytiin vuonna 1526. Sen voitti timuridihallitsija Babur, joka perusti Intiaan Suurmogulien valtakunnan. Toinen taistelu käytii vuonna 1556 mogulikenraalin ja kapinallisen Bengalin sulttaanin ministerin välillä. Kapinallisjohtaja menetti päänsä, mogulien valta oli rikkumaton. Kolmas Panipatin taistelu käytiin 1761 afgaanien sotapäällikön Ahmad Shah Durranin ja Marattien välillä. Ahmad Shah sai murskavoiton.


title: Panipat

text: Panipatin tärkeimpiä tuotteita ovat tekstiilit, varsinkin matot. SIellä on myös raskasta teollisuutta ja öljynjalostamo.


title: Katie Harman

text: Katie Marie Harman-Ebner (s. 1980 Gresham, Oregon) (o.s. Katie Harman) on yhdysvaltalainen laulaja, näyttelijä ja missi. Hän voitti "Miss Oregon" -kilpailun vuonna 2001 ja "Miss America" -kilpailun vuonna 2002 ollessaan 22-vuotias. Hän on valmistunut Portland State University -yliopistosta viestinnän koulutusohjelmasta. Harman meni vuonna 2003 naimisiin Tim Ebnerin kanssa, ja parilla on yhteinen lapsi.


title: Katie Harman

text: Harman julkaisi vuonna 2007 ensimmäisen musiikkialbuminsa nimeltä "Soul of Love". Levy sisältää kevyttä klassista musiikkia.


title: Jalandhar

text: Jalandhar on kaupunki Intiassa Punjabin osavaltiossa, 375 km Delhistä ja noin 90 km Amritsarista. Vuonna 2001 siellä laskettiin olevan 706 043 asukasta. Tämä tekee siitä osavaltion kolmanneksi suurimman kaupungin.


title: Jalandhar

text: Jalandharissa tuotetaan urheiluvälineitä nahkasta ja kumista. Suuret yhtiöt kuten Adidas ja Reebok ovat ulkoistaneet sinne tuotantoaan. Niitä on syytetty lapsityövoiman käytöstä.


title: Jalandhar

text: Alueen tärkeimpiä viljelykasveja ovat vehnä, riisi, maissi ja helmihirssi eli bajra. Maanviljely perustuu suurelta osin keinokasteluun.


title: Schatelowitz

text: Schatelowitz, () translitteroituna myös "Schatelowitsch", on suomalainen suku, jonka ainakin yksi sukuhaara on aateloitu. Gustaf Erik Schatelowitzin poika Johan Gustaf Schatelowitz aateloitiin vuonna 1863 ja introdusoitiin Suomen Ritarihuoneeseen aatelisena sukuna numero 235. Tämä sukuhaara sammui Johan Gustafin pojan Gustaf Woldemar Schatelowitzin kuollessa vuonna 1913.


title: Schatelowitz

text: Suvun vanhin varmuudella tunnettu jäsen on majoitusmestari, kornetti, Jääsken Hyppälän Kartanon omistaja "Jonas Schatelowitz" (s. 1660-1665, k. 1736). Suvun alkuperästä ei ole varmaa tietoa. Sukuperinteen mukaan suku on lähtöisin Puolasta. Jonas Schatelowitzin pojan poika "Hans Henrik Schatelowitz" vanhemman pojat "Gustaf Erik Schatelowitz" ja "Hans Henrik Schatelowitz nuorempi" on merkitty yliopiston matrikkeliin puolalaisen aatelisuvun edustajaksi ("Szatyłowicz"). Nykyajan sukututkijat pitävät kuitenkin todennäköisempänä, että suku on kotoisin Ruotsin Skatelövin pitäjästä. Jonas Schatelowitzin isän esitetään olevan Dädesjön kirkkoherra "Petrus Andreae Schatelovius" (162?-1676)


title: Schatelowitz

text: Ruotsalainen "Hans Henrik Schatelowitz vanhempi" († 1779) avioutui rajan yli Venäjälle Vanhaan Suomeen ja osti vuonna 1769 appensa Erik Niceliuksen avustuksella Stockforsin ratsutilan Pyhtäältä Kymijoen varrelta. Hän sai Venäjän kansalaisuuden samana vuonna.


title: Schatelowitz

text: Hans Henrikin poika Gustaf Erik Schatelowitz toimi isänsä tapaan kapteenina Venäjän armeijassa ja kunnostautui Tavastilan taistelussa .


title: Schatelowitz

text: Gustaf Erik Schatelowitzin kasvattipoika Fredrik Wilhelm Baeckman (aiemmin Bäckman, † 1853) kohosi Venäjän armeijassa everstiluutnanttiksi. Hän osallistui Napoleonin sodissa muuna muassa Leipzigin taisteluun vuonna 1813. Pariisista palattuaan hän nai Gustaf Erikin tyttären Sophia Elisabeth Schatelowitzin ja hankki omistukseensa Harjun hovin läntiseltä Virolahdelta.


title: Schatelowitz

text:
Gustaf Erikin poika maanviljelysneuvos Johan Gustaf Schatelowitz kunnostautui maatalouden kehittäjänä. Hän joutui kuitenkin ottamaan lainaa lunastaakseen kolmen sisarensa perintöosuuden kartanoon ja ajautui taloudellisiin vaikeuksiin. Johan Gustafin ajauduttua konkursiin vuonna 1869 myytiin Stockforsin tila pakkohuutokaupalla 190 000 markan hintaan kalastusoikeuksien vuokraaja Terikoffille.
Stockforsin tila koskineen siirtyi vuonna 1898 norjalaisille sahanomistajille "Olaf Bülow"ille ja "Ole Nerdrum"ille, jonne he perustivat 1903 puuhiertämön. Perustettu Aktiebolaget Stockfors siirtyi vuonna 1984 Enso-Gutzeit Oy:lle.


title: Schatelowitz

text: Schatelowitz-suvun jäsenet ovat hallinneet 1700-luvulla myös Lapilan kartanoa Keravalla.


title: Erik Jernström

text: Torsten Erik Jernström (1. lokakuuta 1886 Hamina – 14. elokuuta 1971) oli suomalainen jääkärieversti. Hänen vanhempansa olivat kenraalimajuri Karl Gustav Alarik Jernström ja Alma Eugenie Löfström. Hänet vihittiin avioliittoon vuonna 1918 Elsa Aurora Ståhlbergin kanssa. Hänen enonsa oli kenraalimajuri Ernst Löfström (Toll)


title: Erik Jernström

text: Jernström kirjoitti ylioppilaaksi Viipurin ruotsalaisesta klassillisesta lyseosta vuonna 1906. Opintojaan hän jatkoi Helsingin yliopiston filosofisen tiedekunnan fyysis-matemaattisella osastolla vuosina 1906–1914 opiskellen maantiedettä ja geologiaa. Hän kuului Viipurilaiseen osakuntaan. Hänen pro gradunsa valmistui joulukuussa 1913. Hän rahoitti opintojaan työskentelemällä opintojensa ohella ylimääräisenä virkamiehenä Geologisessa ja Hydrografisessa toimistossa.


title: Erik Jernström

text: Jernström osallistui vuosina 1914–1915 aktiivisesti ylioppilaitten aktivistiliikkeeseen ja jääkäriliikkeen alkuvalmisteluihin, ja liittyi sitten itse ensimmäisten vapaaehtoisten joukkoon. Ryhmän päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 25. maaliskuuta 1915. Hänet sijoitettiin joukon 2. komppaniaan.


title: Erik Jernström

text: Myöhemmin eli 21. toukokuuta 1916 hänet sijoitettiin Kuninkaalliseen Preussin Jääkäripataljoona 27:n 1. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aajoella. Jernström oli Saksassa Jääkäripataljoona 27:n korkein suomalainen sotilasjohtaja hauptzugführerin arvolla. Hän toimi pataljoonan esikunnassa pataljoonan komentajan apulaisena, eräänlaisena adjutanttina. Jääkäriarvojen kaksoisjärjestelmän mukaisesti hänkin rinnastui saksalaiseen henkilökuntaan nähden tavalliseen sotamieheen.


title: Erik Jernström

text: Rintamakomennuksensa jälkeen hänet komennettiin ensin Berliiniin, sitten Ruotsiin, jossa hän työskenteli Tukholmassa eversti Nikolaj Mexmontanin apuna sisällissodan valmistelutöissä. Komennukselta palattuaan hän suoritti vielä useita erikoiskursseja ja Libaussa syksyllä vuonna 1917 järjestetyn sotakoulun A-kurssin ennen Suomeen paluuta ja itse varsinaiseen koulutusta vastaavaan toimeen ryhtymistään.


title: Erik Jernström

text: Jernström palasi Suomeen (Vaasaan) majuriksi ylennettynä jääkärien pääjoukon mukana 25. helmikuuta 1918. Suomen sisällissotaan hänet komennettiin perustamaan ensimmäinen varsinainen jääkärirykmentti. Hän perustikin rykmentin ("Oulun rykmentti"), ja sen järjestysnumeroksi tuli 1. jääkärirykmentti. Hän toimi rykmentin komentajana koko sisällissodan ajan. Rykmentin komentajuuden lisäksi hän toimi rintamalohkon komentajana Lempäälässä ja sai Viipurin operaation aikana johdettavakseen kenraalimajuri K. F. Wilkmanin alaisen Jernströmin ryhmän, jonka tehtävänä oli lyödä ensin vihollinen Kämärällä ja Säiniöllä ja lopuksi murtautua kaakosta Viipurin kaupunkiin tehden samalla aukko kaupungin linnoitusketjuun. Tämän ryhmä Jernstömille annetun tehtävän hän myös menestyksekkäästi suoritti loppuun. Viipurin valloituksen jälkeen ylipäällikkö Mannerheim ylensi hänen perustamansa 1. jääkärirykmentin päivämäärällä 16. toukokuuta 1918 Kaartin jääkärirykmentiksi.


title: Erik Jernström

text: Jernstöm määrättiin 28. kesäkuuta 1918 alkaen Suomen valkoisen kaartin komentajaksi, mitä tehtävää hän oli tosin hoitanut jo 15. kesäkuuta 1918 alkaen. Jääkäriprikaatiksi muutetun Vuoristoprikaatin komentajaksi hänet siirrettiin 5. tammikuuta 1919. Vuoden 1923 kesä-elokuussa hän oli komennettuna Sotaväen esikunnassa hoitaakseen esikuntapäällikön tehtäviä. Ruotsin sotakorkeakouluun hän sai komennuksen vuonna 1924. Armeijasta hän erosi vakinaisesta palveluksesta 8. marraskuuta 1924 ja siirtyi yksityiseksi liikemieheksi ja vuodesta 1933 alkaen toimitusjohtajaksi Tietoteos oy:öön.


title: Erik Jernström

text: Ammattisotilaana Jernstömille löytyi sotilastehtäviä vielä talvi- ja jatkosodassakin hänen korkeasta iästään huolimatta. Talvisodan aikana hän oli yhdistetyn Varsinais-Suomen ja Turunmaan suojeluskuntapiirien päällikkönä. Välirauhan aikana hän toimi Huhtamäki-yhtymän palveluksessa, kunnes jatkosodan puhjettua hänet komennettiin Lounais-Suomen Sotilasläänin komentajaksi, missä tehtävässä hän toimi koko sodan ajan. Sotien jälkeen Jernström siirtyi takaisin Huhtamäki Oy:n palvelukseen tilastotoimiston hoitajaksi ja palveli yritystä vuoteen 1956, jolloin hän jäi eläkkeelle. Hänet haudattiin Helsinkiin


title: Erik Jernström

text: Jernstöm toimi vuoden 1918 kesällä jäsenenä senaatin asettamassa komiteassa, jonka tehtävänä oli laatia ehdotus sielunhoidon, kasvatus- ja valistustyön järjestämiseksi armeijassa ja toimi Jääkäritoimiston puheenjohtajana vuosina 1918–1919 sekä Suomen valkoisen kaartin upseeriston kunniajäsenenä vuodesta 1920 alkaen.


title: Erik Jernström

text: Jernström toimitti vuonna 1932 ilmestyneen kuvateoksen Jääkärit maailmansodassa (ruotsalainen vastine vuonna 1933).


title: Daniela Alvarado

text: Daniela Alvarado (s. 23. lokakuuta 1981 Caracas, Venezuela) on venezuelalainen näyttelijä, joka tunnetaan parhaiten venezuelalaisesta telenovelasta "Ihmeiden aika". Hän näytteli sarjassa vuonna 2002. Hänen isänsä on näyttelijä Daniel Alvarado. Myös hänen äitinsä on näyttelijä, Carmen Julia Álvarez.


title: Windows DreamScene

text: Windows DreamScene on Microsoftin kehittämä ohjelmisto, joka mahdollistaa animaatioiden ja videoiden käytön työpöydän taustakuvana.


title: Audnedal

text: Audnedal on Norjan kunta Länsi-Agderin läänin sisämaassa. Sen rajanaapureita ovat pohjoisessa Åseral, idässä Marnardal sekä Itä-Agderin lääni, etelässä Lindesnes ja lännessä Lyngdal ja Hægebostad. Tammikuussa 2013 tehdyn väestönlaskennan mukaan Audnedalin kunnassa oli 1 728 asukasta.


title: Audnedal

text: Vuosina 1837–1843 Audnedal tai "Undal" toimi "formannskapsdistriktinä" Vigmostadille, Konsmolle, Spangereidille ja Vallelle. Vuonna 1844 Vigmostad ja Konsmo muodostivat Nord-Audnedalin kunnan ja Spangereid ja Valle yhdistyivät Sør-Audnedalin kunnaksi.


title: Audnedal

text: Vuonna 1875, jolloin väkiluku oli korkeimmillaan, nykyisen Audnedalin alueella oli 2 159 asukasta. Sen jälkeen väkiluku laski tasaisesti ja vuonna 1930 se oli 1 622. Väkiluku laski, koska maanviljely tuntureilla tuli vaikeammaksi ja ainakin 50 tunturimaatilaa autioitui 1890–1940. Monet muuttivat Amerikkaan. Vuosina 1877–1907 rekisteröitiin 1 200 siirtolaista, jotka olivat merkinneet synnyinpaikakseen "Undalin". Ennen toista maailmansotaa arvellaan 2 500 audnedalilaisen matkustaneen Amerikkaan joko pysyvästi tai lyhyemmäksi ajaksi.


title: Audnedal

text: Vuonna 1910 Nord-Audnedal jakautui uudelleen Vigmostadin ja Konsmon kunniksi. Vuonna 1964 Konsmo, Grindheim ja osa Bjellandin kuntaa yhdistyivät nykyiseksi Audnedalin kunnaksi.


title: Marnardal

text: Marnardal on Norjan kunta Länsi-Agderin läänin sisämaassa. Kunnassa ei ole selkeää keskustaa, mutta siellä ovat Øyslebøn, Marnardalin, Laudalin ja Bjellandin taajamat. Kunnan hallinto sijaitsee Heddelandissa. Marnardalin rajanaapureita ovat lännessä Lindesnes ja Audnedal, pohjoisessa Evje og Hornnes, idässä Vennesla ja Songdalen sekä etelässä Søgne ja Mandal. Tammikuussa 2013 tehdyn väestönlaskennan mukaan Marnardalin kunnassa oli 2 292 asukasta.


title: Marnardal

text: Nykyinen Marnardal kattaa alueita aiemmista Bjellandin, Grindheimin, Laudalin ja Øyslebøn kunnista. Bjelland ja Grindheim muodostivat yhdessä oman kunnan 1837–1901 ja jakautuivat erillisiksi kunnikseen 1902. Laudalin kunta perustettiin 1899, jolloin se irtautui Øyslebøstä. Vuonna 1964 Grindheim ja osa Bjellandia yhdistyi Konsmon kanssa Audnedalin kuntaan, jolloin muu osa Bjellandista tuli mukaan perustettuun Marnardalin kuntaan. Pääosan Marnardalia muodostivat tuossa yhteydessä Laudal, Øyslebø sekä osa Finslandin kuntaa (josta osa liittyi samaan aikaan perustettuun Songdalenin kuntaan).


title: Luettelo Hassisen koneen kappaleista

text: Tämä on luettelo Hassisen kone -yhtyeen levyttämistä kappaleista aakkosjärjestyksessä.


title: Ilet

text: Ilet (, tat. latinalaisilla İllät ja kyrillisillä Илләт, mariksi Элнет, "Elnet") on 204 kilometriä pitkä Volgaan (ja edelleen Kuibyševin tekojärveen) laskeva joki Marin ja Tatarstanin tasavalloissa Venäjällä. Iletiin laskevista joista suurimmat ovat Ašit, Jušut, Vontša ja Petjalka.


title: Ilet

text: Joki on jäässä noin marraskuun puolivälistä huhtikuun puoliväliin. Alajuoksu on navigoitavissa. Marin tasavallassa joki virtaa alajuoksullaan Mari Tšodran kansallispuiston läpi.


Jalkapallon Afrikan-mestaruuskilpailut 1963 olivat historian neljännet Afrikan-mestaruuskilpailut. Kilpailut järjestettiin Ghanassa. Ottelut pelattiin maan pääkaupungissa Accrassa sekä Kumasissa. Turnaukseen osallistui kuusi joukkuetta, jotka jaettiin kahteen kolmen joukkueen lohkoon. Lohkovoittajat selviytyivät loppuotteluun ja toiseksi sijoittuneet pronssiotteluun. Maanosan mestaruuden voitti Ghana.


title: Jalkapallon Afrikan-mestaruuskilpailut 1963

text:
Karsintoihin osallistui kahdeksan joukkuetta. Karsinnoista lopputurnaukseen selviytyivät Tunisia, Yhdistynyt arabitasavalta, Sudan ja Nigeria. Isäntämaa Ghana ja hallitseva mestari Etiopia pääsivät lopputurnaukseen ilman karsintoja.5 maalia
4 maalia
3 maalia
2 maalia
1 maali


title: Thank You for Smoking

text: Thank You for Smoking on vuonna 2006 julkaistu yhdysvaltalainen satiirielokuva, joka on palkittu muun muassa Golden Globella. Elokuvan ohjasi Jason Reitman ja tuotti David O. Sacks. Elokuva perustuu samannimiseen, Christopher Buckleyn kirjoittamaan romaaniin. Vuoteen 2007 mennessä "Thank You for Smoking" tuotti yli 39 miljoonaa Yhdysvaltain dollaria. 24. marraskuuta 2006 televisioyhtiö NBC ilmoitti kehittävänsä televisiosarjaa, joka perustuisi kyseiseen elokuvaan.


title: Thank You for Smoking

text: Nick Naylor (Aaron Eckhart) on tupakkalobbari, joka puhuu tupakkateollisuuden puolesta. Hän on Tupakka-akatemian (Academy of Tobacco Studies) varapresidentti ja puheenjohtaja. Tupakka-akatemia tutkii tupakoinnin ja eri sairauksien välisiä yhteyksiä, mutta he eivät tietenkään löydä niistä yhteyksiä, sillä akatemian on perustanut suuret tupakkayhtiöt. Nickin tehtävänä on lobbauksen lisäksi tiedottaa akatemian tutkimuksista ja puolustaa tupakoitsijoiden oikeuksia. Joka viikko Nick tapaa lobbariystävänsä Polly Baileyn (Maria Bello) ja Bobby Jay Blissin (David Koechner), Polly puolustaa alkoholia ja Bobby aseteollisuutta.


title: Thank You for Smoking

text: Eräs poliitikko haluaa varoittaa tupakoinnin vaaroista ja haluaa kaikkiin tupakka-askeihin varoitustarran, jossa olisi pääkallon kuva. Tästä Nick saa idean, jonka esittelee pomollensa BR:lle (J. K. Simmons), Nick haluaa, että näyttelijät Hollywoodissa tupakoisivat enemmän elokuvissa 1920- ja 1930-lukujen tyyliin. BR lähettää hänet Hollywoodiin tapaamaan kykyjenetsijä Jeff Megallia (Rob Lowe) ja he ryhtyvät yhdessä suunnittelemaan tuotesijoittelua elokuvissa. Nick ottaa mukaansa poikansa Joeyn (Cameron Bright), Nickin ex-vaimon vastustuksesta huolimatta.


title: Thank You for Smoking

text: Matkansa aikana Nick esiintyy Dennis Millerin keskusteluohjelmassa, jossa hän väittelee varoitustarrojen puolestapuhujaa, senaattori Finnisterreä (William H. Macy) vastaan. Nick voittaa väittelyn, mutta ohjelman aikana eräs soittaja uhkaa murhata hänet, mikäli hän jatkaa tupakkateollisuuden lobbaamista. BR suosittelee Nickille henkivartijoita, mutta hän kieltäytyy, sen seurauksena Nick kidnapataan, ja hänet yritetään tappaa useiden nikotiinilaastareiden avulla, jotta hän saisi nikotiinimyrkytyksen. Kuitenkin Nick pelastuu, koska lääkäreiden mukaan tupakoinnin ansiosta hänen elimistönsä sietää paremmin nikotiinia, kuin tupakoimattoman. Tästä Nick saa uuden aseen ja hän kertoo lehdistölle, että periaatteessa "tupakointi pelasti hänet". Nick ei kuitenkaan voi enää koskaan tupakoida, sillä hänen elimistönsä ei enää kestäisi sitä.


title: Thank You for Smoking

text: Nick on samalla aloittanut seksisuhteen vetävän toimittajan Heather Hollowayn (Katie Holmes) kanssa. Heather on salaa nauhoittanut kaikki Nickin puheet tupakkabisneksistä, ja näistä nauhoituksista kerätystä aineistosta hän julkaisee laajan artikkelin, joka leimaa Nickin sydämettömäksi hirviöksi, paljastaa kolmen lobbarin kokoontumiset lounaalle yhdessä, paljastaa, että Nick on lahjonut syöpäsairaan Marlboro-miehen Lorne Lutchin (Sam Elliott) hiljaiseksi, kertoo kuinka Nick yrittää saada poikansa Joeyn seuraamaan isänsä jalanjälkiä ja lopuksi artikkeli paljastaa, kuinka Nickin suunnitelmiin kuuluu saada enemmän tupakointia elokuviin. BR:n mielestä on parasta antaa Nickille potkut, jutusta syntyneen kohun takia. Nick masentuu tästä, mutta Joey muistuttaa häntä, miksi hän tekee työtänsä: hän vain puolustaa puolustukseen kykenemättömiä "pahoja" yrityksiä.


title: Thank You for Smoking

text: Nick saa työn ilonsa takaisin, ja lähtee puhumaan lehdistölle Heather Hollowayn tavasta saada aineistoa artikkeleihinsa, näin Nick tuhoaa Heatherin toimittajanuran. Hän myös lähtee mukaan senaatin istuntoon vastustamaan tupakka-askeihin suunniteltuja varoitustarroja, istunto sujuu Nickin ansiosta tupakkayhtiöiden kannalta hyvin ja BR pyytää häntä palaamaan takaisin töihin, mutta Nick kieltäytyy vedoten siihen, että haluaa viettää enemmän aikaa poikansa kanssa.


title: Thank You for Smoking

text: Elokuvan lopussa paljastetaan, mitä päähenkilöille tapahtui myöhemmin. Tupakka-akatemia lopetettiin ja BR joutui työttömäksi, Heather lähti työskentelemään pienen televisioaseman sääreportterina, senaattori Finnistere taas jatkoi tupakan vastaista työtään, Nick ja hänen ystävänsä Bobby ja Polly tapasivat yhä viikoittain — mutta joukkoon liittyi uusia lobbareita öljy–, pikaruoka– ja ongelmajäteteollisuudesta. Lisäksi Nick perusti uuden tiedotus- ja suhdetoimintaan kouluttavan yrityksen.


title: Alan van der Merwe

text: Alan van der Merwe (s. 31. tammikuuta 1980 Johannesburg) on etelä-afrikkalainen autourheiija ja entinen F1-testikuljettaja. Hän on toiminut Honda-tallin testikuljettajana.


title: Alan van der Merwe

text: Hän on voittanut Formula Ford -festivaalin vuonna 2001, Britannian F3-mestaruuden 2003. Van der Merve on ajanut Super Nova Racing -tallissa Britannian F3000-sarjaa vuonna 2004. Van der Merve on ollut BAR-tallin nuorten kuljettajien kehitysohjelmassa. Sen jälkeen hän on toiminut Hondan testikuljettajana Bonneville 400 -projektissa vuosina 2005–2006 ja ajanut Etelä-Afrikan väreissä A1-sarjaa.


title: Alan van der Merwe

text: Vuodesta 2009 alkaen hän on toiminut virallisena lääkäriauton kuljettajana Formula 1- kilpailuissa.


title: Helmihirssi

text: Helmihirssi eli helmisulkahirssi eli purppurasulkahirssi, untuvaheinä tai neekerinhirssi ("Pennisetum glaucum") on hirssin laajimmalti viljelty laji. Sitä on kasvatettu Intiassa ja Afrikassa esihistoriallisista ajoista alkaen. Se on ilmeisesti kotoisin Sahelin alueelta, mistä se on levinnyt niin muualle Afrikkaan kuin Intiaankin 2000 eaa. mennessä.


title: Helmihirssi

text: Helmihirssi pärjää olosuhteissa, joissa maaperä on kuivaa ja vähäravinteista ja lämpötilat nousevat korkeiksi. Sitä voi kasvattaa alueilla, missä vehnä ja maissi eivät menesty. Noin puolet maailman hirssintuotannosta on helmihirssiä.


title: Helmihirssi

text: Helmihirssi kasvaa 60–90 cm korkeaksi, sillä on punertavansävyiset lehdet ja kukinnot. Sitä kasvatetaan myös koristekasvina.


title: High Tension Wire

text: High Tension Wire on vuonna 1982 julkaistu Hassisen koneen englanninkielinen albumi. Albumi julkaistiin promokäyttöön ulkomaiden markkinoille. Suomessa se julkaistiin "Historia 1980–82" -kokoelmalevyn yhteydessä. "High Tension Wire" jäi Hassisen koneen viimeiseksi albumiksi yhtyeen hajottua samana vuonna. Albumi sisältää pääosin englanninkielisiä versioita albumin Harsoinen teräs kappaleista. "Harsoisen teräksen" kappaleista puuttuvat "Eksyneet lampaat", "Kuollut eläköön" ja "Olen toki, vain sen tiedän", ja albumin ulkopuolelta mukana ovat kappaleet "Muoviruusuja omenapuissa" ja "Hiljaa virtaa veri", jotka suomenkielisinä versioina ovat yhtyeen viimeisellä singlellä. Mats Hulden ja Ismo Alanko ovat tehneet sanoitukset.


title: .hack – Taru iltahämärän rannerenkaasta

text: .hack – Taru iltahämärän rannerenkaasta () on Tatsuya Hamazakin käsikirjoittama ja Rei Izumin piirtämä manga. Suomeksi käännettynä sarja koostuu neljästä pokkarista.


title: .hack – Taru iltahämärän rannerenkaasta

text: Kaksoset Shuugo ja Lena pelaavat ”The Worldia”, maailman suurinta nettiroolipeliä. He voittavat kilpailussa legendaaristen pelaajien Kiten ja BlackRosen hahmot. Kokeillessaan hahmoja he kohtaavat voimakkaan hirviön, joka tappaa Shuugon hahmon. Toisin kuin kuolleet pelihahmot normaalisti, Shuugo joutuu omituiseen paikkaan, jossa saa mystisen rannerenkaan oudolta naiselta. Shuugo alkaa selvittää rannerenkaan salaisuuksia, ja kohtaa matkallaan sekä uusia ystäviä että vastustajia.


title: Muotkatakka

text: Muotkatakka on Enontekiöllä, valtatie 21:n varrella sijaitseva Suomen maanteiden korkein kohta. Muotkatakka on 565,8 metrin korkeudella merenpinnasta.


title: Muotkatakka

text: Alueella ammuttiin Lapin sodan viimeiset tykinlaukaukset huhtikuussa 1945.


title: Anytime You Need

text: "Anytime You Need" oli Armenian edustuskappale vuoden 2007 Eurovision laulukilpailussa Helsingissä. Sen esitti Hayko.


title: Anytime You Need

text: Kappale on tyyliltään balladi. Se kertoo Haykosta ja hänen rakastetustaan Haykon sanoessa, että heidän suhteensa tulee kestämään, vaikka muiden loppuvat. Hän kertoo, että "mitä ikinä teenkään, niin katson perääsi". Hän lupaa rakastetulleen, että hän tulee olemaan hänen kanssaan aina kun hän sanoo "itkeä bluesin kanssa" ja Hayko lupaa "kuivata kyyneleesi kun itket".


title: Anytime You Need

text: Esityksessä käytettiin kahta taustalaulajaa sekä punertavaa tekopuuta keskellä lavaa. BBC:n kommentaattori Terry Wogan kuvaili toista taustalaulajaa "kuin intiaaniksi".


title: Anytime You Need

text: Koska Armenia oli selviytynyt edellisessä kilpailussa kymmenen parhaan joukkoon eli kahdeksanneksi, pääsi se nyt suoraan finaaliin. Finaalissa se esiintyi 23:tena Turkin ja Moldovan edustajien välissä. Kappale sai 138 pistettä ollen lopputuloksissa taas kahdeksas. Armenia ei tosin enää ensi vuonna päässyt suoraan finaaliin, koska uusien viisusääntöjen mukaan ensi vuonna Euroviisujen neljän suurimman rahoittajamaan eli Espanjan, Ison-Britannian, Ranskan ja Saksan lisäksi automaattisesti finaalissa oli vain vuoden 2007 kisojen voittaja, seuraavien isäntämaa, Serbia. Vuodesta 2008 alkaen semifinaali on ollut kaksiosainen, joista kummastakin pääsee kymmenen parasta maata finaaliin.


title: Kokugaku

text: Kokugaku (, "kansallinen oppi") oli japanilainen filosofinen koulukunta, joka syntyi 1700-luvun lopulla. Kokugakun juuret olivat kangakun eli "kiinalaisen opin", käytännössä kungfutselaisten klassikoiden vastustamisessa: kokugaku-oppineet nostivat niiden sijaan tutkimuksen keskiöön varhaisimmat japanilaiset klassikot, jotka olivat heidän mukaansa säästyneet ulkopuoliselta vaikutukselta. Klassikoihin kuuluivat "Kojiki", "Nihonshoki" ja "Man'yōshū". Huomattavimman kokugaku-oppineen Motoori Norinagan mukaan klassikot paljastivat Japanin yhteiskunnan muinaisen harmonian, jossa kungfutselaista etiikkaa ei vaadittu säätelemään alamaisten, hallitsijan ja jumaluuksien välisiä suhteita. Keskeiseksi kokugakussa nousi myös Japanin ja Kiinan sekä myöhemmin lännen välisten erojen tutkiminen.


title: Kokugaku

text: 1800-luvulla kokugaku-liikkeellä, erityisesti Hirata Atsutanen koulukunnalla, oli rooli bakufu-sotilashallituksen kaatamisessa ja keisarin palauttamisessa valtaan. Nämä kokugaku-oppineet näkivät keisarin Japanin jumalallisena hallitsijana, minkä muinaiset tekstit paljastivat. Niinpä Meiji-restauraation jälkeen kokugakun aatteilla oli merkittävä osa uuden keisarillisen valtaideologian luomisessa. Keisarillisen Japanin kaatumisen jälkeen sodanjälkeisenä aikana kokugaku on kuitenkin nähty laajalti ideologisena lähtökohtana Japanin 1930- ja 1940-lukujen fasismin ja militarismin synnylle.


title: Signs of Existence

text: Signs of Existence on vuonna 2008 julkaistu MyGrain-yhtyeen albumi.


title: Signs of Existence

text: Albumi nousi Suomen virallisen listan sijalle 32.


title: Stolberg (televisiosarja)

text: Stolberg () on ZDF:n vuosina 2006–2013 tuottama saksalainen poliisisarja.


title: Stolberg (televisiosarja)

text: Düsseldorfiin sijoittuvan sarjan pääroolissa nähdään rikosylikomisario Martin Stolberg (Rudolf Kowalski) apunaan rikoskomisario Nico Scheiber (Wanja Mues) sekä rikoskomisario Catharina Brandt (Annett Renneberg). Oikeuslääkärinä toimii Hannah Vorskot (Eva Scheurer). Sarjan ohjaajina toimivat mm. Matti Geschonneck, Peter Keglevic ja Michael Schneider.


title: Stolberg (televisiosarja)

text: Stolberg on luottamusta herättävä ihminen, johon sekä rikoksen uhrit että tekijät tukeutuvat synninpäästöä hakiessaan. Hän on konstailematon ja suoraviivainen mies jolla on apunaan kaksi nuorta uskollista työtoveria. Sarjassa esiintyivät myös rikoskomisario Sofia Lechner (Victoria Mayer) jaksoissa 1–22 ja rikoskomisario Florian Glade (Aurel Manthei) jaksoissa 1–30. Jaksosta 23 eteenpäin jaoksessa työskentelee rikoskomisario Catharina Brandt, jaksossa 31 sarjaan tulee uusi henkilö rikoskomisario Nico Scheiber.


title: Stolberg (televisiosarja)

text: Stolbergia on kuvattu kaikkiaan kahdeksan kautta ja 50 jaksoa. Sarjan viimeinen jakso esitettiin Saksassa 2.3.2013. Suomessa sarjaa ovat esittäneet Yle TV2 ja 1.2.2015 lähtien Yle TV1. Viimeinen jakso esitettiin 6.9.2015.


title: Kroda

text: Kroda () on ukrainalainen black metal -yhtye, joka on perustettu vuoden 2003 keväällä. Krodan sanoitukset viittaavat historiaan, luontoon ja pakanallisuuteen. Yhtye toimii tällä hetkellä Purity Through Fire -nimisen levy-yhtiön alaisuudessa.


title: Kroda

text: Vuoden 2003 keväällä Eisenslav ja Viterzgir perustivat yhtyeen, osin tarkoituksenaan levittää omaa ideologista ja historiallista näkemystään.


title: Kroda

text: 14. helmikuuta 2004 yhtye julkaisi ensimmäisen kokopitkän albuminsa, jonka englanninkielinen otsikko oli "Cry to me, River", venäläisen Stellar Winter Recordsin sekä ukrainalaisen Rarog Productionin kautta. Myöhemmin saman vuoden huhtikuun 26. päivä ilmestyi venäläisen Orich'n kanssa yhteistuumin tehty split-levy, "Legend / Wolfen Loyalty". Vain kolme kuukautta tämän jälkeen, 20. kesäkuuta, julkaistiin järjestyksessä jo toinen kokopitkä, "Towards the Firmaments Verge of Life...", Ancient Nationin kautta. Tämän jälkeen kesäkuussa, vuonna 2006 ulos tuli venäläisen Velimorin kanssa tehty split levy, "By a Hammer of Spirit and Identity of Blood", joka rajoitettiin 1000:n painokseen. 29. tammikuuta 2007 julkaistiin viimeisin levy, "Fimbulvinter", Hammermark Artin kautta. Suurin osa Krodan levyjen ensimmäisistä painoksista on rajoitettu 1000:n kappaleeseen, joskin monet levy-yhtiöt ovat julkaisseet uusintapainoksia albumeista. Yhtye osallistui myös vuonna 2007 julkaistulle venäläiselle Burzum-tribuuttilevylle, "Lost Freedom", kappaleen "Jesus' Tod" ukrainankielisellä versiolla.


title: Kroda

text: Yhtye oli alun perin tarkoitettu vain studioon, mutta yhtye luopui tästä päätöksestä soittamalla vuoden 2007 elokuussa ensimmäisen live-esiintymisen Krimissä pidetyissä "Svarogove Kolo" -nimisillä festivaaleilla. Esiintyminen jäi kuitenkin lyhyeksi virkavallan keskeyttäessä soittamisen vain puolentoista kappaleen jälkeen. Yhtyeen toinen esiintyminen oli joulun alla Harkovassa pidetyissä "Kolovorot" -festivaaleilla. Ensimmäisestä esiintymisestä kehkeytyneistä negatiivisista kokemuksista huolimatta yhtye aikoo jatkaa live-esiintymisiä tulevaisuudessakin.


title: Bonfire (yhtye)

text: Bonfire (vuoteen 1986 asti Cacumen) on vuonna 1976 perustettu saksalainen hard rock -yhtye.


title: Tribuuttiyhtye

text: Tribuuttiyhtye tai tribuuttibändi on yhtye, joka on "kunnianosoitus" jollekin yhtyeelle tai artistille. Tribuuttiyhtyeet soittavat esikuvansa kappaleita tai muokkaavat niistä omia versioitaan (esimerkiksi suomentavat kappaleita).


title: Bonfire

text: Bonfire voi tarkoittaa ainakin seuraavia:


title: Mitsui

text: Mitsui Group () on yksi Japanin suurimmista yritysryppäistä eli keiretsuista ja yksi maailman suurimmista osakeyhtiöistä.


title: Mitsui

text: Yrityksen perusti Mitsui Takatoshi (1622–1694), joka syntyi Matsusakassa nykyisen Mien prefektuurin alueella. Hänen isänsä myi alun perin misoa ja piti panttilainaamoa. Myöhemmin perhe avasi toisen kaupan Edoon. Vuonna 1673 Takatoshi avasi uuden haaraosaston, suuren kimonokaupan Nihonbashiin Edon sydämeen. Ajan kuluessa tämä haara erosi Mitsuista ja muodosti nykyisen Mitsukoshin. Vuonna 1876 perustettiin Mitsui-pankki, Japanin ensimmäinen yksityinen pankki. 1900-luvun alussa Mitsui nousi yhdeksi suurimmista zaibatsu-ryhmistä, ja sillä oli liiketoimintaa lukuisilla aloilla.


title: Mitsui

text: Toisen maailmansodan ja zaibatsujen hajottamisen jälkeen Mitsui jäi hieman jälkeen kilpailijoistaan Mitsubishistä ja Sumitomosta rakenteensa uudelleenjärjestelyssä. Monet aiemmin Mitsuihin kuuluneet yrityksen ovat itsenäistyneet tai sitoutuneet muihin ryhmiin, esimerkiksi Toshiba, Toyota ja Suntory.


title: Mitsui

text: Nykyinen Mistsui & Co., Ltd. on virallisesti perustettu 25. heinäkuuta 1945. Yrityksen pääkonttori sijaitsee Tokiossa Chiyodan erillisalueella. Mitsuin pääjohtaja on Shōei Utsuda, yrityksellä on lähes 48 000 työntekijää ja sillä on 159 toimistoa 68 maassa.


title: Basilica di San Marco

text: Basilica di San Marco tai Pyhän Markuksen tuomiokirkko () on yksi Venetsian päänähtävyyksistä. Se sijaitsee Piazza San Marcon eli Pyhän Markuksen torin itäpuolella. Sen käyttötarkoitus oli hyvin samanlainen kuin Hagia Sofian, joka oli yksi sen esikuvista, ja se oli selkeästi valtiovallan monumentti.


title: Basilica di San Marco

text: Rakennus on innoittanut monia säveltäjiä. Barokkiajan säveltäjistä mainittakoon Andrea Gabrieli, Giovanni Gabrieli, Alessandro Raverii ja Lodovico Grossi da Viadana sekä Claudio Monteverdi. Igor Stravinsky on omistanut kirkolle teoksensa "Canticum sacrum ad honorem Sancti Marci nominis" (1956). Englantilainen taidekriitikko John Ruskin on kirjoittanut teoksen "The Stones of Venice" (1853), jossa hän katsoi, että rakennusta voi ”lukea” samalla tavoin kuin Dantea tai muuta kirjallisuutta.


title: Basilica di San Marco

text: Tarun mukaan evankelista Markus joutui merihätään matkustaessaan laivalla Aleksandriasta Aquileiaan. Hän löysi turvapaikan Venetsian laguunista. Siellä hän näki unen, jossa enkeli tervehti häntä sanoen ”Pax tibi, Marce, Evangelista meus”. Tämän enneunen mukaisesti venetsialaiset varastivat evankelista Markuksen maalliset jäännökset hänen haudastaan Aleksandriasta, Egyptistä ja toivat ne Venetsiaan. He rakensivat bysanttilaiseen tyyliin San Marcon kirkon, torin ja kellotornin ja ottivat Markuksen suojeluspyhimyksekseen. Venetsian lippuun tuli siivekäs leijona, joka oli pyhän Markuksen tunnus, ja hänestä tuli kaupungin suojelija.


title: Basilica di San Marco

text:
Alkuperäistä kirkkoa alettiin rakentaa vuonna 828 evankelista Markuksen kunniaksi. Se valmistui vuonna 832 mutta tuhoutui herttuan palatsin (Dogenpalatsin, Palazzo Ducale) tulipalon yhteydessä. Nykyistä basilikaa alettiin rakentaa vuonna 1063 osaksi Dogenpalatsia, ja se valmistui vuonna 1094. Pyhän Markuksen kirkosta tuli tuomiokirkko vuonna 1807.
Olennaisilta osin Basilica di San Marco voidaan luokitella bysanttilaiseksi, ja sen esikuvana on ollut Konstantinopolin Pyhien apostolien kirkko, joka tuhoutui vuonna 1496. Kirkon viidestä kupolista yksi on ristikeskuksen ja loput ristivarsien päällä. Alun perin kirkossa oli ikkuna-aukkoja, jotka täytettiin 1200-luvulla seinäpinnan lisäämiseksi, jolloin bysanttilaisittain tärkeä valon määrä väheni.


title: Basilica di San Marco

text:
Pyhän Markuksen tuomiokirkko eli Basilica di San Marco on koristeltu pylväin, veistoksin, mosaiikein ja jalokivin. Aukion rantanäkymää hallitsee 99 metrin korkeuteen kohoava Pyhän Markuksen kellotorni.
Kirkon sisäosia koristavat 1100-luvun mosaiikit ja rakennuksen pääalttari, Pala d’Oro, joka kuuluu bysanttilaisen taiteen mestariteoksiin. Pääalttaria suurennettiin pian kirkon valmistumisen jälkeen lisäämällä siihen bysanttilaista alkuperää olevia cloisonné-emalilevyjä, joille on ominaista viivan ja värin eleganssi. Vuoden 1204 ristiretken jälkeen kirkkoon kuitenkin teetettiin enenevissä määrin mosaiikkeja, jotka eivät edustaneet bysanttilaista tyyliä.


title: Basilica di San Marco

text: Kirkon pääsisäänkäynnin yläpuolella oli aikoinaan neljä alun perin kreikkalaista antiikin pronssihevosta, jotka venetsialaiset toivat vuonna 1204 sotasaaliina Konstantinopolista. Alkuperäiset hevoset pelastettiin ilmansaasteilta kirkon sisäpuolelle, ja ulkona ovat jäljennökset, joita saa valokuvata.


title: Evje og Hornnes

text: Evje og Hornnes on Norjan kunta Itä-Agderin läänin sisämaassa. Sen rajanaapureita ovat pohjoisessa Bygland, idässä Froland ja Birkenes, etelässä Iveland, Vennesla ja Marnardal, sekä lännessä Audnedal ja Åseral. Tammikuussa 2013 tehdyn väestönlaskennan mukaan Evje od Hornnesin kunnassa oli 3 556 asukasta.


title: Evje og Hornnes

text: Aikaisemmat Evjen ja Hornnesin kunnat yhdistyivät 1. tammikuuta 1960.


title: Doro

text: Doro AB on ruotsalainen pörssiyhtiö, joka kehittää, markkinoi ja myy televiestintälaitteita sekä niiden ohjelmistosovelluksia. Doron puhelimia myydään yli 30 maassa ja viidessä eri maanosassa. Yhtiön osake on listattu Tukholman pörssissä.


title: Doro

text: Doron tuotevalikoimaan kuuluvat kiinteän verkon puhelimet sekä erityisesti senioreille suunnitellut lanka- ja matkapuhelimet, ohjelmistot ja muut hoivaelektroniikan tuotteet. Dorolla on yli 40 vuoden kokemus televiestintäalalta. Doro on viime aikoina keskittynyt erityisesti kasvavalle senioriväestölle suunnattujen tuotteiden kehittämiseen, ja sillä on markkinoiden laajin valikoima senioripuhelimia.


title: Cella

text: Cella () oli antiikin temppeleissä temppelin sisin osa, jonne jumalankuva oli sijoitettu. Cella oli yleensä yksinkertainen, pohjakaavaltaan suorakulmion muotoinen ja ikkunaton huone. Kreikkalaisissa temppeleissä cella oli yleensä rakennuksen keskellä, roomalaisissa temppeleissä puolestaan rakennuksen takaosassa.


title: AFM Records

text: AFM Records on saksalainen metallimusiikin julkaisemiseen keskittyvä levy-yhtiö. AFM Records on julkaissut mm. U.D.O.:n, Doron, Kotipellon, Masterplanin, Edguyn, Avantasian, Annihilatorin, ja Lordin levyjä.


title: Uuskungfutselaisuus

text: Uuskungfutselaisuus (, usein lyhyemmin 理學, "lǐxué") on kungfutselaisen filosofisen, uskonnollisen ja polittisen ajattelun elpynyt muoto, joka syntyi Kiinassa 800-luvun puolivälissä ja hallitsi Kiinan poliittista kulttuuria 1200-luvulta 1800-luvulle saakka.


title: Uuskungfutselaisuus

text: Kiinnostus kungfutselaisuuteen elpyi pitkän, useita vuosisatoja kestäneen buddhalaisen ajattelun valtakauden jälkeen. 1000–1100-luvuilla uuskungfutselaisuuden ydinkäsitteitä kehittelivät lukuisat, klassisia kungfutselaisia tekstejä tulkinneet ja niistä väitelleet ajattelijat, joista merkittävimmäksi nousi Zhu Xi (1130–1200). Hän virtaviivaisti ja systematisoi uuskungfutselaista ajattelua: Zhu Xin näkemyksistä tuli 1200-luvulla valtion virallinen oppi, jonka tekstejä esimerkiksi virkamiehiksi haluavien tuli opetella. Sen haastoivat myöhemmin useat filosofit, erityisesti Ming-dynastian aikaan elänyt Wang Yangming (1472–1529), mutta lopullisesti se erotettiin keisarillisesta virkamieskokeesta vasta 1900-luvun alussa.


title: Uuskungfutselaisuus

text: Uuskungfutselaiset mestarit ottivat abstraktin filosofisen ajattelun lisäksi kantaa moraalikysymyksiin ja yksilön kehitykseen. Uuskungfutselaisesta näkökulmasta filosofinen tieto tuli aina yhdistää eettiseen itsetutkiskeluun, jonka tarkoituksena on moraalinen, oikeanlainen käytös. Uuskungfutselaiseen liikkeeseen kuului filosofien lisäksi taiteilijoita, runoilijoita, lääkäreitä, historioitsijoita, virkamiehiä ja niin edelleen. Se kansainvälistyi ja levisi myös muualle Itä-Aasiaan: merkittävä osa uuskungfutselaisesta ajattelusta 1500-luvulta lähtien onkin Korean ja Japanin ansiota. Japanissa uuskungfutselaisuudesta tuli Edo-kaudella valtion virallinen aatesuunta, jolla oli syvä vaikutus koulutetun luokan ajatteluun. Se painotti vallitsevan yhteiskunnallisen järjestyksen säilymistä: ylempien oikeudenmukaisuutta alamaisiaan kohtaan ja vuorostaan alamaisten tottelevaisuutta.


title: Uuskungfutselaisuus

text: Uuskungfutselaisuutta ei tule sekoittaa uuteen kungfutselaisuuteen, joka on yritys kehittää kungfutselaista ajattelua nykyajan tarpeita vastaavaksi. Kiinnostus kungfutselaisuuteen on lisääntynyt Kiinassa 1980-luvulta lähtien.


title: Bertel Jung

text: Axel Bertel Jung (11. heinäkuuta 1872 Pietarsaari – 12. toukokuuta 1946 Helsinki) oli suomalainen arkkitehti. Hänet tunnetaan erityisesti asemakaava-arkkitehtina.


title: Bertel Jung

text: Jung valmistui arkkitehdiksi Polyteknillisestä opistosta vuonna 1895. Valmistumisensa jälkeen Jung opiskeli jonkin aikaa Berliinissä. Palattuaan Helsinkiin hän työskenteli yhdessä arkkitehti Karl Hård af Segerstadin kanssa vuoteen 1898 asti. Tunnetuin työ tuolta ajalta on Kihlmanin talo Korkeavuorenkadulla Helsingissä. Tämän yhteistyön jälkeen Jung perusti yhdessä arkkitehtien Oscar Bomansonin ja Waldemar Andersinin kanssa arkkitehtitoimiston, jossa Jung toimi aina vuoteen 1913 asti. Waldemar Andersin jätti toimiston muutettuaan Yhdysvaltoihin vuonna 1903.


title: Bertel Jung

text: Bertel Jung muistetaan kuitenkin nimenomaan asemakaava-arkkitehtina. Hänet nimitettiin Helsingin kaupungin ensimmäiseksi asemakaava-arkkitehdiksi vuonna 1908.


title: Bertel Jung

text: Kun Eliel Saarinen vuonna 1915 laati Munkkiniemi–Haaga-suunnitelman, Bertel Jung laati siihen liittyen luonnoksen Helsingin koko kaupunkiseudun yleiskaavaksi. Tärkeänä kohtana hänen suunnitelmassaan oli uusien kaupunginosien väliin jätettävä Keskuspuisto, johon kuuluivat myös Töölönlahden ympärillä ennestään sijainneet Hesperian ja Eläintarhan puistoalueet, mutta jonka oli määrä ulottua alueelta kauas pohjoiseen. Kolme vuotta myöhemmin hän oli mukana laatimassa Saarisen ja Einar Sjöströmin kanssa Suur-Helsinki-suunnitelmaa Pro Helsingfors. Vuonna 1919 Jung muutti Turkuun, jossa hän ensin oli sataman palveluksessa ja myöhemmin nimitettiin Turun asemakaava-arkkitehdiksi. Jung erosi virastaan asemakaava-arkkitehtina vuonna 1925 ja muutti takaisin Helsinkiin. Turussa hän ehti kuitenkin tehdä Suur-Turun asemakaavan vuonna 1921.


title: Bertel Jung

text: Helsingissä Bertel Jung perusti yhdessä veljensä Valter Jungin kanssa arkkitehtitoimiston Jung & Jung. Toimistossa Bertel vastasi kaupunkisuunnittelusta ja Valter pääasiassa rakennussuunnittelusta. Toimiston töitä on muun muassa Hotelli Torni Helsingissä.


title: M/S Swegard

text: M/S Swegard () on suomalaisen Bore -varustamon omistuksessa oleva kuivarahtialus. Alus on rakennettu vuonna 2001 Damen Shipyardsin telakalla Hoogezandissa, Alankomaissa. Aluksen konttikapasiteetti (TEU) on 224 ja puutavarakapasiteetti 5 700 m³. Kuollutta painoa "Swegardilla" on 4 951 tonnia. Alus on rekisteröity Suomen lipun alle ja sen kotisatama on Maarianhamina.


title: M/S Swegard

text: Swegardin sisaralus on M/S Fingard.


title: M/S Swegard

text: Vuonna 2001 alus valmistui alankomaalaiselta telakalta. Aluksen ensimmäinen nimi oli "Merwedelta". Lokakuussa 2007 suomalainen Bore osti aluksen ja rekisteröi sen "Swegard" -nimisenä Suomen lipun alle. Kotisatamaksi tuli Maarianhamina.


title: Ammunnan Euroopan-mestaruuskilpailut 2007 - 10 m ilmakivääri, pojat

text:
10m ilmakiväärillä pojat ampuvat 60 laukausta peruskilpailussa ja kahdeksan parasta ampujaa peruskilpailun tuloksen perusteella pääsee 10 laukauksen finaaliin.
Joukkuekilpailussa joukkueen muodostavat kolme saman maan kilpailijaa.


text: Poikien ilmakiväärin EM-kilpailut 2007 järjestettiin 14. maaliskuuta, Deauvillessä.


title: Words (kappale)

text: Words on F. R. Davidin vuonna 1982 julkaistu musiikkikappale. Kappaleen singlelevyä myytiin 8 miljoonaa kappaletta maailmanlaajuisesti. Muun muassa Suomessa, Itävallassa, Norjassa, Ruotsissa ja Saksassa kappale nousi musiikkilistojen kärkeen.


title: Words (kappale)

text: Kappaleesta on tehty kaksi suomenkielistä käännöskappaletta. Ensimmäinen käännöskappale oli nimeltään "Helli mua hiljaa", jonka esitti ensimmäisenä Berit vuonna 1983. Myöhemmin samana vuonna kappaleen esitti myös Mona Carita. Vuonna 1994 Hausmylly teki kappaleesta oman käännöskappaleen nimeltä "Jos".


title: Jaakko Myllylä

text: Jaakko Kalervo Myllylä on entinen suomalainen ylemmän kevytsarjan ammattinyrkkeilijä. Hän on 177 cm pitkä ja painoi aktiiviaikoinaan 63,5 kg. Hän saavutti tappiottomalla ammattilaisurallaan Baltic boxing unionin kevyen välisarjan mestaruuden ja ylsi ammattilaisten suomenmestaruusottelussa tasatulokseen hallitsevaa mestaria, Ville Piispasta vastaan vuonna 2009.


title: Jaakko Myllylä

text: Myllylän aloitti nyrkkeilyn 7-vuotiaana ja hänen kasvattajaseuransa oli Reisjärven Voima Myllylä on harrastanut lapsuudessa hieman pesäpalloa, jalkapalloa ja yleisurheilua. Nyrkkeilyn hän aloitti 7- tai 8-vuotiaana. Hänen valmentajanaan toimi alusta asti Reisjärven Voiman Pekka Parkkila.


title: Jaakko Myllylä

text: Juniorina Jaakko Myllylä voitti suomenmestaruuskultaa ja -hopeaa sekä B-junioreissa että A-junioreissa. Amatööriurallaan hän voitti ylemmän kevytsarjan Suomen mestaruudet vuosina 2004, 2005 ja 2006. Hänellä on myös useita maajoukkue-edustuksia, muun muassa Suomen EM-kisamiehistössä Bulgarian Plovdivissa 2006.


title: Jaakko Myllylä

text: Myllylä aloitti ammattilaisuransa Steel Ring Promotions-ammattinyrkkeilytallissa, managerina Markku Pirinen. Ensimmäinen ammattilaisottelu oli Vaasassa 15. syyskuuta 2007 Maksim Umytbaevia vastaan. Myllylä kohosi Baltic boxing unionin kevyen välisarjan mestariksi 4. huhtikuuta 2009 kukistettuaan kahdeksaneräisessä kamppailussa Andrey Devyataikinin. Ammattilaisten suomenmestaruusottelu Ville Piispasta vastaan päättyi tasatulokseen 27. marraskuuta samana vuonna. Yhteistyö Pirisen ja Steel Ring -tallin kanssa päättyi keväällä 2011. Myllylä siirtyi Steel Ringistä helsinkiläiseen, Pekka Mäen johtamaan P3 Boxing -talliin ja voitti yli vuoden ottelutauon jälkeen pisteillä latvialaisen Jevgenijs Fjodorovsin Seinäjoella 21. tammikuuta 2012. Saman vuoden maaliskuussa kukistui espanjalainen Iban Gallardo, niin ikään pisteillä. Gallardo otteli epäpuhtaasti iskien useita kertoja vyön alle.


title: Jaakko Myllylä

text: Myllylän valmentajana toimi Pekka Parkkila. Jaakko Myllylä ilmoitti lopettavansa ammattilaisuransa helmikuussa 2013. Syynä päätökseen oli hänen mukaansa ammattilaisotteluiden puute. Myllylä muutti Reisjärveltä Jyväskylään vuonna 2012. Hän toimii ammatikseen ikkuna-asentajana.


title: Andrew Davis

text: Andrew Davis (s. 21. marraskuuta 1946 Chicago, Illinois) on yhdysvaltalainen elokuvaohjaaja ja ajoittainen -tuottaja. Hänen ohjaustöistään parhaiten ovat menestyneet "Vaikenemisen laki", "Takaa-ajettu" ja "Kaappaus merellä".


title: Andrew Davis

text: Davisin isä oli näyttelijä Nathan Davis, joka esiintyi useassa poikansa elokuvassa.


title: Lauri Lajunen

text: Lauri Heikki Juhani Lajunen (s. 2. maaliskuuta 1950, Kajaani)on epäorgaanisen kemian professori, joka oli Oulun yliopiston rehtori 1993–2014.


title: Lauri Lajunen

text: Lauri Lajunen syntyi vuonna 1950 Kajaanissa liikennetarkastaja Heikki Lajusen ja toimistosihteeri Elina Perttilän perheeseen. Hän valmistui ylioppilaaksi Launeen yhteislyseosta Lahdesta vuonna 1969 ja sitten Helsingin yliopistosta filosofian kandidaatiksi 1974, filosofian lisensiaatiksi 1975 ja filosofian tohtoriksi 1976.


title: Lauri Lajunen

text: Helsingin yliopistossa Lauri Lajunen toimi tutkimusapulaisena vuonna 1974, assistenttina 1974–1976 ja analyyttisen kemian dosenttina vuodesta 1977 alkaen. Hän on toiminut Oulun yliopiston kemian apulaisprofessorina 1976–1979 ja epäorgaanisen kemian professorina vuodesta 1979 alkaen. Kemian laitoksen esimies hän oli 1982–1993, luonnontieteellisen tiedekunnan varadekaani 1985–1987 ja dekaani 1987–1993. Oulun yliopiston rehtorina hän toimi vuosina 1993–2014.


title: Lauri Lajunen

text: Lauri Lajunen on tehnyt useita opintomatkoja Eurooppaan ja Yhdysvaltoihin, hän oli muun muassa Floridan valtionyliopiston vieraileva professori vuonna 1985. Hän on hoitanut monia eri luottamustehtäviä, kuten kotimaisten ja kansainvälisten kemistien seurojen hallitusten jäsenyydet, korkeakouluneuvoston ja Suomen korkeakoulujen rehtoreiden neuvoston jäsenyys, Oulun yliopistoseuran johtokunnan jäsenyys, Tauno Tönningin Säätiön hallituksen jäsenyys sekä Biocenter Oulun neuvottelukunnan puheenjohtajuus. Lajunen toimi lisäksi pitkään Technopolis Oyj:n hallituksessa ja sai yhteiskuntavastuupartnerina tunnustuspalkinnon Technopoliksen 25-vuotisjuhlassa 2007.


title: Lauri Lajunen

text: Lajusella on noin 300 tieteellistä kemian alan julkaisua ja lisäksi noin 200 kokoomajulkaisua ja yleistajuista artikkelia. Hän on reservin majuri ja saanut muun muassa sotilasansiomitalin, Reserviupseeriliiton kultaisen ansiomerkin sekä ilmatorjunnan ansioristin siivitetyn ammuksen kera.


title: Mill Valley

text: Mill Valley on kaupunki Kalifornian osavaltiossa Yhdysvalloissa. Se on neljä mailia San Franciscoa pohjoisempana. Kaupungissa asui 13 600 ihmistä vuoden väestönlaskennassa. Se sijaitsee Marinin piirikunnassa. Kaupungin pinta-ala on 12,2 neliökilometriä. Kaupungin väentiheys on 1088 asukasta neliökilometrillä. Se on 24 metrin korkeudella merenpinnasta.


title: Mill Valley

text: Hill Valley, joka on fiktiivinen kaupunki Paluu tulevaisuuteen -elokuvissa, on muokattu kaupungin nimestä.


title: Egyptiläiset

text: Egyptiläiset voi viitata seuraaviin asioihin:


title: Toyotomi Hideyori

text: Toyotomi Hideyori (, 29. elokuuta 1593 Osaka – 4. kesäkuuta 1615 Osaka) oli Japanin pitkän sisällissodan jälkeen yhdistäneen Toyotomi Hideyoshin poika ja seuraaja. Hänen äitinsä Yodo-dono oli Oda Nobunagan sisarentytär.


title: Toyotomi Hideyori

text: Kun Hideyoshi kuoli vuonna 1598, viiden vanhemman neuvostossa, jonka hän oli nimittänyt hallitsemaan Hideyorin sijasta, alkoi sisäinen taistelu vallasta. Vuonna 1600 vallan otti käsiinsä Tokugawa Ieyasu voitettuaan Sekigaharan taistelun. Hideyori naitettiin Ieyasun seitsemänvuotiaan pojantyttären Senhimen kanssa, jotta hän pysyisi uskollisena Tokugawa-klaanille. Ieyasu piti nuorta Hideyoria kuitenkin edelleen mahdollisena uhkana ja hyökkäsi hänen kimppuunsa Osakan piirityksessä talvella 1614. Hyökkäys epäonnistui, mutta Hideyori saatiin allekirjoittamaan aselepo ja purkamaan hallitsemansa Osakan linnan puolustukset.


title: Toyotomi Hideyori

text: Huhtikuussa 1615 Ieyasu sai kuulla, että Hideyori oli keräämässä suurempia joukkoja kuin edellisenä talvena ja yritti estää linnan vallihaudan täyttämisen. Hideyorin joukot (läntinen armeija) hyökkäsivät shōgunin joukkojen (itäinen armeija) kimppuun Osakan lähellä. Hideyorin joukot alkoivat hävitä taistelun; linnan puolustuksia ei ehditty enää parantaa tarpeeksi, se sytytettiin tuleen ja lopulta Hideyori teki seppukun.